

**Anul 2024 – numărul 18**

**29 aprilie – 3 mai**

******

***Din conținutul acestui număr*:**

[Selecție de Acte normative apărute în Monitorul Oficial al României în perioada 29 aprilie – 3 mai, 2024 3](#_Toc165895031)

[Comunicate de presă ale Guvernului României 4](#_Toc165895032)

[Mesajul premierului Marcel Ciolacu prilejuit de Sărbătorile Pascale 4](#_Toc165895033)

[Mesajul premierului Marcel Ciolacu transmis cu prilejul Zilei Mondiale a Libertății Presei 5](#_Toc165895034)

[Mesajul premierului Marcel Ciolacu transmis cu prilejul Zilei Naționale a Tineretului 5](#_Toc165895035)

[Mesajul prim-ministrului Marcel Ciolacu prilejuit de Ziua veteranilor de război 6](#_Toc165895036)

[Premierul Marcel Ciolacu: Vom menține ritmul alert al investițiilor atât pentru a finaliza cât mai repede proiectele pe care cetățenii le așteaptă, dar și pentru a utiliza cât mai eficient resursele 6](#_Toc165895037)

[Noi ajutoare umanitare pentru populația civilă din Fâșia Gaza 7](#_Toc165895038)

[Informaţie Europeană 7](#_Toc165895039)

[NOUTĂȚI – Informații UTILE 7](#_Toc165895040)

[Peste 348 de milioane de lei, pentru noi proiecte finanțate prin Programul Național de Investiții Anghel Saligny 7](#_Toc165895041)

[Eveniment URBACT IV, 15 mai 2024 (online) 8](#_Toc165895042)

[INFORMARE referitoare la organizarea Rundei Internaționale de Afaceri pentru Utilaje Agricole, în cadrul târgului ”AGROACTIVA 2024”, în Republica Argentina (05-08.06.2024) 9](#_Toc165895043)

[Programul Sănătate: Manualul Beneficiarului Programului Sănătate 9](#_Toc165895044)

[PoIDS: Lista de răspunsuri la propunerile și observațiile formulate de petenți aferentă Ghidului Solicitantului „Sprijin pentru autoritățile publice locale in vederea gestionarii situației așezărilor informale si asigurarea de locuințe sociale pentru persoanele vulnerabile cu accent pe persoanele provenite din așezări informale” 10](#_Toc165895045)

[Noi liste cu dosare aprobate în cadrul Programelor Rabla Plus, Rabla Clasic și Piste pentru biciclete au fost publicate pe site-ul AFM 10](#_Toc165895046)

[CyberTM 2024 - primul eveniment de cybersecurity pentru IMM-urile din Vestul României 10](#_Toc165895047)

[Primele proiecte contractate prin Programul Regional Vest pentru modernizarea drumurilor județene, în Arad și Hunedoara: fonduri nerambursabile de 62,7 milioane euro 11](#_Toc165895048)

[AFIR: Au fost publicate Rapoarte de Selecție şi Rapoarte de Contestații aferente intervențiilor DR15 si DR30 13](#_Toc165895049)

[Plăți de 119 milioane de euro efectuate pentru finanțarea proiectelor de investiții în agricultură și pentru plățile directe către fermieri 14](#_Toc165895050)

[Consultări Publice 14](#_Toc165895051)

[Ghidul aferent apelului de inițiative bilaterale pentru dezvoltarea artei contemporane, lansat în consultare 14](#_Toc165895052)

[Hotărâre pentru modificarea și completarea Hotărârii Guvernului nr.315/2024 privind aprobarea programului de susţinere a crescătorilor de porci de reproducție din rasele Bazna şi/sau Mangaliţa, pentru anul 2024 15](#_Toc165895053)

[Ghidul solicitantului pentru accesarea schemei de ajutor de stat „Silvo-mediu și climă” aferent Intervenției DR-07 – Silvo-mediu și climă 15](#_Toc165895054)

[Consultare publică, Programul Sănătate: Ghidul Solicitantului pentru apelul de proiecte: „Continuarea investițiilor finanțate prin POIM 2014-2020 în domeniul sănătății care vizează capabilități medicale mobile / formațiuni medicale mobile de diagnostic și tratament /containere de logistică medicală, operațiuni etapizate” 15](#_Toc165895055)

[PNRR 16](#_Toc165895056)

[PNRR: S-a lansat apelul pentru susținerea participării României la parteneriatele și misiunile din cadrul programelor Orizont 2020 și Orizont Europa 16](#_Toc165895057)

[Informare cu privire la mecanismul cererilor de transfer în cadrul proiectelor finanțate din PNRR 17](#_Toc165895058)

[PNRR: Lista cu cei mai mari 100 destinatari finali care au primit finanțare pentru implementarea măsurilor din cadrul PNRR până la data de 15 aprilie 2024 17](#_Toc165895059)

[PNRR: Calendarul apelurilor actualizat la data de 24.04.2024 19](#_Toc165895060)

[Apeluri – Finanțări 19](#_Toc165895061)

[A fost publicat Ghidul final pe schema de investiții majore în industriile cu tradiţie. Înscrierile încep în iulie 2024 19](#_Toc165895062)

[ANUNȚ: PRLEUNGIRE DEPUNERE CERERI CONSTRUCTPLUS 21](#_Toc165895063)

[PoIDS: Ghidurile „Sprijin pentru autoritățile publice locale in vederea gestionării situației așezărilor informale și asigurarea de locuințe sociale pentru persoanele vulnerabile cu accent pe persoanele provenite din așezările informale” 21](#_Toc165895064)

[Un nou apel de proiecte pe mobilitate urbană în cadrul PR Vest 22](#_Toc165895065)

[AFIR: PRELUNGIRE sesiune primire proiecte - Investiții în exploatații pomicole 23](#_Toc165895066)

[Din Actualitatea Europeană 23](#_Toc165895067)

[Alegerile europene din 9 iunie: buletin informativ 23](#_Toc165895068)

[Campania electorală a UE arată că votul e esențial pentru a proteja democrația 24](#_Toc165895069)

[Premiul Daphne Caruana Galizia pentru jurnalism - apel la candidaturi 26](#_Toc165895070)

[Comisia adoptă o prelungire limitată a instrumentelor de criză aferente ajutoarelor de stat pentru a sprijini în continuare sectorul agricol și sectorul pescuitului 27](#_Toc165895071)

[UE alocă 4.5 milioane EUR pentru 324 de proiecte de cercetare ale oamenilor de știință ucraineni 29](#_Toc165895072)

[Ziua Europei 2024: instituțiile europene din întreaga Europă îi invită pe cetățeni să participe la evenimentele organizate cu ocazia Zilelor Porților Deschise 31](#_Toc165895073)

[Licitația Băncii Europene pentru Hidrogen oferă 720 de milioane EUR pentru producția de hidrogen din surse regenerabile în Europa 33](#_Toc165895074)

[Comisia și autoritățile naționale de protecție a consumatorilor iau măsuri împotriva a 20 de companii aeriene pentru practici înșelătoare de dezinformare ecologică 35](#_Toc165895075)

[Comisia deschide proceduri oficiale împotriva Facebook și Instagram în temeiul Actului legislativ privind serviciile digitale 36](#_Toc165895076)

[8 mai 2024 – A VI-a ediție a Forumului Digital Internațional ”Tech for Good – AI for a Sustainable Future” 39](#_Toc165895077)

[Comisia aprobă ajutorul de stat pentru restructurare în valoare de 95,3 milioane EUR acordat de România companiei aeriene TAROM 39](#_Toc165895078)

[Consiliul adoptă directive revizuite privind micul dejun pentru a consolida standardele de comercializare și a îmbunătăți informarea consumatorilor 40](#_Toc165895079)

[Evaluarea guvernanței economice: Consiliul adoptă reforma normelor bugetare 41](#_Toc165895080)

[Consiliul dă undă verde finală prelungirii unei măsuri de protecție împotriva abuzului sexual asupra copiilor 44](#_Toc165895081)

[Ziua Mondială a Libertății Presei: declarația Înaltului Reprezentant în numele Uniunii Europene 45](#_Toc165895082)

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României  
în perioada  29 aprilie – 3 mai, 2024

**Monitorul Oficial, Partea I, nr. 395/ 29 Aprilie 2024**

* Nr. **412** / **23 Aprilie 2024**, Guvernul României - Hotărâre privind aprobarea Nomenclatorului domeniilor și al specializărilor/programelor de studii universitare și a structurii instituțiilor de învățământ superior pentru anul universitar 2024-2025.

**Monitorul Oficial, Partea I, nr. 396/ 29 Aprilie 2024**

* Nr. **162** / **24 Aprilie 2024**, Ministerul Agriculturii și Dezvoltării Rurale - Ordin pentru aprobarea „Ghidului informativ privind Sistemul de identificare a parcelelor agricole - LPIS“, Ediția a II-a, 2024, Cod: GI - DIT-LPIS - SLPIS.

**Monitorul Oficial, Partea I, nr. 397/ 29 Aprilie 2024**

* Nr. **413** / **23 Aprilie 2024**, Guvernul României - Hotărâre privind aprobarea domeniilor și programelor de studii universitare de master acreditate și a numărului maxim de studenți ce pot fi școlarizați în anul universitar 2024-2025.

**Monitorul Oficial, Partea I, nr. 398/ 29 Aprilie 2024**

* Nr. **113 / 26 Aprilie 2024**, Parlamentul României - Lege privind aprobarea Ordonanței Guvernului nr. 3/2023 pentru modificarea și completarea Ordonanței de urgență a Guvernului nr. 166/2022 privind unele măsuri pentru acordarea unui sprijin categoriilor de persoane vulnerabile pentru compensarea prețului la energie, suportat parțial din fonduri externe nerambursabile.
* Nr. **75** / **26 Aprilie 2024**, Ministerul Afacerilor Interne - Ordin pentru aprobarea Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului necompetitiv de proiecte - cod: PNRR/2024/C.7/I.8/1, componenta C7 - Transformare digitală, investiția 8 - Carte de identitate electronică și semnătura digitală, jalonul 174 - Punerea în aplicare a măsurilor de sprijin pentru implementarea cărții de identitate electronice.

**Monitorul Oficial, Partea I, nr. 399/ 29 Aprilie 2024**

* Nr. **4165** / **5 Aprilie 2024**, Ministerul Educației - Ordin privind aprobarea programelor școlare „Comunicare relațională“, clasele a II-a/a III-a/a IV-a, învățământ primar, „Realitatea din spatele ficțiunii“, clasele a V-a/a VI-a și a VII-a/a VIII-a, învățământ gimnazial, „Ora de știut“, clasele a VI-a/a VII-a, învățământ gimnazial, „Design thinking ― eu fac schimbarea!“, clasele a III-a/IV-a, învățământ primar, „Design thinking ― eu fac schimbarea!“, clasele a V-a/VI-a/a VII-a/a VIII-a, învățământ gimnazial, „Scriere creativă“, clasele IX-a/a X-a/a XI-a/a XII-a, învățământ liceal, opționale ca disciplină nouă din curriculumul la decizia elevului din oferta școlii.

**Monitorul Oficial, Partea I, nr. 403/ 30 Aprilie 2024**

* Nr. **411** / **23 Aprilie 2024**, Guvernul României - Hotărâre privind aprobarea denumirilor titlurilor și calificărilor conferite absolvenților învățământului universitar de licență.

**Monitorul Oficial, Partea I, nr. 404/ 30 Aprilie 2024**

* Nr. **121** / **22 Aprilie 2024**, Secretariatul de Stat pentru Culte - Ordin privind acordarea avizului consultativ de către Secretariatul de Stat pentru Culte pentru asociațiile și fundațiile care vor desfășura și activități religioase și urmează să se constituie în baza Ordonanței Guvernului nr. 26/2000 cu privire la asociații și fundații .
* Nr. **213** / **15 Aprilie 2024**, Autoritatea Națională de Reglementare pentru Serviciile Comunitare de Utilități Publice - Ordin privind modificarea Regulamentului de organizare și funcționare a Autorității Naționale de Reglementare pentru Serviciile Comunitare de Utilități Publice - A.N.R.S.C., aprobat prin Ordinul președintelui Autorității Naționale de Reglementare pentru Serviciile Comunitare de Utilități Publice nr. 22/2017.

**Monitorul Oficial, Partea I, nr. 406/ 30 Aprilie 2024**

* Nr. **115** / **29 Aprilie 2024**, Parlamentul României - Lege pentru modificarea și completarea Ordonanței de urgență a Guvernului nr. 57/2019 privind Codul administrativ.
* Nr. **116** / **29 Aprilie 2024**, Parlamentul României - Lege privind aprobarea Ordonanței de urgență a Guvernului nr. 104/2022 pentru modificarea și completarea Legii nr. 17/2014 privind unele măsuri de reglementare a vânzării terenurilor agricole situate în extravilan și de modificare a Legii nr. 268/2001 privind privatizarea societăților ce dețin în administrare terenuri proprietate publică și privată a statului cu destinație agricolă și înființarea Agenției Domeniilor Statului, precum și de completare a Legii nr. 287/2009 privind Codul civil.

**Monitorul Oficial, Partea I, nr. 407/ 30 Aprilie 2024**

* Nr. **437** / **23 Aprilie 2024**, Guvernul României - Hotărâre pentru aprobarea Normelor metodologice de aplicare a Legii nr. 216/2015 privind acordarea pensiei de serviciu membrilor Corpului diplomatic și consular al României.

**Monitorul Oficial, Partea I, nr. 408/ 30 Aprilie 2024**

* Nr. **146** / **30 Aprilie 2024**, Primul-Ministru - Decizie privind exercitarea, cu caracter temporar, de către domnul Marius Munteanu a funcției publice vacante din categoria înalților funcționari publici de secretar general al Instituției Prefectului - Județul Hunedoara.

**Monitorul Oficial, Partea I, nr. 409/ 30 Aprilie 2024**

* Nr. **43** / **30 Aprilie 2024**, Guvernul României - Ordonanță de urgență pentru modificarea și completarea unor acte normative.
* Nr. **44** / **30 Aprilie 2024**, Guvernul României - Ordonanță de urgență pentru completarea art. 71 din Legea educației fizice și sportului nr. 69/2000, pentru modificarea și completarea art. 2 din Ordonanța de urgență a Guvernului nr. 59/2023 privind stabilirea unor măsuri la nivelul administrației publice centrale, precum și privind completarea art. 22 din Ordonanța de urgență a Guvernului nr. 68/2023 pentru aprobarea și finanțarea Programului național pentru dezvoltarea producției interne de produse și materiale de construcții.

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă ale Guvernului României

Mesajul premierului Marcel Ciolacu prilejuit de Sărbătorile Pascale

Sfânta Sărbătoare a Învierii Mântuitorului nostru Iisus Hristos, așteptată astăzi cu bucurie de creștinii ortodocși, greco-catolici, de rit vechi, penticostali, baptiști, creștini după evanghelie, din toată lumea, simbolizează trecerea prin jertfă spre Lumina Învierii, depășirea suferințelor și speranța vieții veșnice.

Este o celebrare a comuniunii, care ne îndeamnă la solidaritate și grijă față de aproapele nostru. Învățămintele creștine ne amintesc că împreună putem să depășim greutățile vieții și ne dau speranță într-un viitor mai bun.

Paștele la noi, românii, este, tradițional, sărbătoarea familiei. Este momentul în care ne adunăm în jurul mesei, toate generațiile, de la cei mai vârstnici până la cei mai tineri, pentru a ne bucura împreună de Învierea Domnului.

Credința unește prin iubire și iertare. Transmit, tuturor, urări de pace și sănătate, iar credincioșilor care sărbătoresc în aceste zile Paștele, le doresc sărbători binecuvântate alături de cei dragi!

Hristos a înviat!

\*

Mesajul premierului Marcel Ciolacu transmis cu prilejul Zilei Mondiale a Libertății Presei

”Ziua mondială a libertății presei, pe care o marcăm în a treia zi din luna mai, în fiecare an, subliniază importanța pe care trebuie să o dăm în permanență libertății de exprimare, ca pârghie de informare a publicului și garanție a unei societăți democratice și libere. oamenii vor să țină pasul cu cele mai noi informații, mai ales în momente în care unitatea colectivă poate face diferența, precum pandemia, conflictele de securitate și efectelor acestora.

Pe fondul diversificării canalelor de comunicare în mediul online și într-o societate tot mai dezbinată de fenomenul de fake-news și dezinformare, oamenii din presă au o misiune și mai dificilă, cu responsabilități din ce în ce mai mari.

La nivelul societății din România, avem în mass-media un partener ferm de partea adevărului. Activitatea de jurnalist, cu toate valențele sale, are în sine și un rol de formator al societății. Apreciez munca acestor oameni, cu toată complexitatea pe care o implică, în reflectarea acțiunilor și măsurilor guvernamentale. Contactul cu problemele care îi preocupă pe cetățeni și eforturile noastre la nivel instituțional în direcția creșterii transparenței în administrația publică, misiuni importante asumate de Guvernul României, pot fi susținute doar printr-o informare echidistantă, responsabilă și de bună-credință a publicului, cu sprijinul mass-media.

Ziua Mondială a Libertății Presei este dedicată anul acesta importanței pe care o au presa și libertatea de exprimare pentru conștientizarea pericolelor pe care le implică schimbările climatice, un fenomen care vedem că ne afectează din ce în ce mai mult, la scară largă, dar pe care avem puterea să îl combatem prin corecta noastră informare, iar presa joacă un rol foarte important în acest sens.

Indiferent de natura subiectelor pe care jurnaliștii le abordează, efortul lor rămâne în slujba cetățenilor și ai binelui societății în general.

Le doresc tuturor jurnaliștilor, tuturor reprezentanților mass-media, să-și exercite profesia cu bună-credință și să găsească întotdeauna calea de a duce informația corectă în casele oamenilor.

La mulți ani!”

Marcel Ciolacu,

Prim-ministru al României

\*

Mesajul premierului Marcel Ciolacu transmis cu prilejul Zilei Naționale a Tineretului

România își sărbătorește astăzi tinerii, generațiile cărora le vom încredința viitorul. S-au născut în democrație, în democrație ne dorim să trăiască și mai departe. Entuziasmul cu care ei pornesc în viață, specific vârstei, are nevoie de susținerea familiei, a societății și a statului deopotrivă, iar formarea lor ca oameni și viitori profesioniști în cele mai diverse domenii trebuie să pornească de la o bază solidă.

Tinerii din România au un potențial pe care toți îl recunoaștem ori de câte ori rezultatele lor primesc confirmarea unor competiții internaționale sau la nivel național. Pe lângă aceste exemple, sunt mulți alți tineri români cate performează dovedind responsabilitate în tot ceea ce fac, la studii, în activitățile lor zilnice și în societate. Tuturor trebuie să le oferim șanse egale în viață și perspective de dezvoltare, inclusiv de la nivel instituțional.

Personal, am mare încredere în tinerii noștri și încă de la preluarea mandatului am menținut un dialog constant cu generația lor, prin asociaţiile reprezentative, pe teme de educaţie, sprijin şi oportunităţi pentru tineri, inclusiv prin oferta de internship guvernamental, menită să-i familiarizeze, pe cei care își doresc lucrul acesta, cu procesul decizional la nivel de guvern și instituții din subordine.

Vă asigur de tot sprijinul, dragi tineri! Mixul dintre experiența generațiilor mai în vârstă și deschiderea tinerilor către nou contribuie la dezvoltarea oricărei societăți, iar lucrul acesta cred că ni-l dorim fiecare dintre noi pentru România. Vom avea confirmarea că am acționat în direcția cea bună dacă tinerii noștri își vor creiona aspirațiile pentru viitorul lor aici, în România, iar cei care și-au ales deja un drum în afara granițelor țării își vor dori să revină acasă.

La mulți ani, tuturor tinerilor români! La fel ca oricare părinte sau bunic din România, îmi doresc să continuați ceea ce generațiile noastre au început, încrezători în propriile voastre forțe și în oportunitățile pe care suntem pregătiți să vi le oferim, prin acces la educație și formare profesională, locuri de muncă și sprijin pentru tineri.

Marcel Ciolacu,

Prim-ministru al României

\*

Mesajul prim-ministrului Marcel Ciolacu prilejuit de Ziua veteranilor de război

România onorează astăzi veteranii de război care au scris drumul spre independență și libertate al țării noastre.

Avem un loc pe care să-l numim acasă grație celor care, prin sacrificiu, au apărat tot ce ne aparține și tot ce iubim.

Veteranilor aflați la vârstă venerabilă, pe care avem privilegiul să îi avem între noi, le doresc sănătate și viață lungă, în mijlocul unor familii și comunități care să le poarte recunoștință.

Ziua de 29 aprilie statul român o dedică tuturor veteranilor care, din 1877, au luptat pentru independența, suveranitatea și integritatea teritorială a României.

Datoria morală pe care o avem este să păstrăm vie memoria acestor luptători cu dragoste de patrie.

Felicit Ministerul Apărării Naționale pentru că a fost mereu vârf de lance în tot ceea ce ține de cinstirea și exprimarea recunoștinței pentru veterani, felicit Asociația Națională a Veteranilor de Război pentru implicarea deosebită și îi felicit pe toți cei care au pus umărul pentru veterani, inclusiv prefecturile și cetățenii care participă astăzi la manifestări, cu gândul la cei cărora le închinăm această zi.

Memorie eternă veteranilor pe care îi onorăm, multă sănătate puținilor veterani supraviețuitori ai celui de-al Doilea Război Mondial!

Marcel Ciolacu

Prim-Ministru al Guvernului României

\*

Premierul Marcel Ciolacu: Vom menține ritmul alert al investițiilor atât pentru a finaliza cât mai repede proiectele pe care cetățenii le așteaptă, dar și pentru a utiliza cât mai eficient resursele

Premierul Marcel Ciolacu a analizat situația implementării investițiilor publice cu miniștrii care au în portofoliu cele mai mari proiecte, în cadrul unei ședințe de lucru care a avut loc astăzi, la Palatul Victoria.

”Pentru acest an avem cel mai mare volum de investiții alocat din fonduri naționale și europene. Datele pe primul trimestru al anului arată o creștere cu 70% a execuției cheltuielilor pentru investiții comparativ cu aceeași perioadă a anului trecut. Vom menține ritmul alert al investițiilor atât pentru a finaliza cât mai repede proiectele pe care cetățenii le așteaptă în mod firesc – infrastructură de transport, medicală, de educație, investițiile din sectorul energiei și digitalizării – dar și pentru a utiliza cât mai eficient resursele”, a afirmat prim-ministrul Marcel Ciolacu.

Potrivit execuției bugetare până la 31 martie 2024, cheltuielile pentru investiții, care includ cheltuielile de capital, precum și cele aferente programelor de dezvoltare finanțate din surse interne și externe, au fost în valoare de 22,50 miliarde lei, fiind de 1,7 ori mai mari față de aceeași perioadă a anului precedent, când au fost în valoare de 13,16 miliarde lei.

La întâlnirea de la Palatul Victoria au participat, alături de șeful Executivului, vicepremierul Marian Neacșu, ministrul Finanțelor, Marcel Boloș, ministrul Investițiilor și Proiectelor Europene, Adrian Câciu, ministrul Dezvoltării, Lucrărilor Publice și Administrației, Adrian Veștea, reprezentanți ai Ministerului Transporturilor și Companiei Naționale de Administrare a Infrastructurii Rutiere.

\*

Noi ajutoare umanitare pentru populația civilă din Fâșia Gaza

România continuă acordarea de asistență umanitară populației civile din Fâșia Gaza. În cursul dimineții a fost trimis un nou transport cu produse alimentare și articole de cazarmament – corturi, saci de dormit, paturi etc. – în valoarea totală de 8,2 milioane de lei, puse la dispoziție de Administrația Națională a Rezervelor de Stat și Probleme Speciale.

Decizia de acordare a acestor produse a fost luată în cadrul Comitetului Național pentru Situații de Urgență, condus de prim-ministrul Marcel Ciolacu.

Transportul se realizează cu resurse naționale până în HUB-ul constituit de Comisia Uniunii Europene în Republica Cipru. Ulterior, prin Mecanismul European de Protecție Civilă, transportul ajutorului umanitar pe relația Republica Cipru – Fâșia Gaza se face cu ajutorul agențiilor specializate ONU.

Hotărârile CNSU pot fi consultate atașat.

[**HCNSU nr.6 din 19.04.2024**](https://www.gov.ro/fisiere/stiri_fisiere/HCNSU_nr_6_din_19_04_2024.pdf)

[**HCNSU nr.7 din 26.04.2024**](https://www.gov.ro/fisiere/stiri_fisiere/HCNSU_nr_7_din_26_04_2024.pdf)

[**Anexa 1 la HCNSU nr. 6 din 19.04.2024**](https://www.gov.ro/fisiere/stiri_fisiere/Anexa_1_la_HCNSU_nr._6_din_19.04.2024.pdf)

[**Anexa 2 la HCNSU nr. 6 din 19.04.2024**](https://www.gov.ro/fisiere/stiri_fisiere/Anexa_2_la_HCNSU_nr._6_din_19.04.2024.pdf)

Sursa: Guvernul României

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției belgiene | **Președinția belgiană a Consiliului UE**  **1 ianuarie - 30 iunie 2024**  Sub deviza „Protejăm. Consolidăm. Pregătim.” Belgia se va axa pe șase domenii tematice pentru lucrările sale din timpul președinției:   * apărarea **statului de drept**, a **democrației** și a **unității** * consolidarea **competitivității** noastre * urmărirea unei **tranziții verzi și juste** * consolidarea **agendei** noastre **sociale și de sănătate** * protejarea **oamenilor** și a **frontierelor** * promovarea unei **Europe cu rol semnificativ în lume**   ***Belgia preia președinția Consiliului într-o perioadă dificilă. Este o adevărată onoare, dar și o responsabilitate. Evoluția Uniunii Europene nu a fost niciodată liniară. De multe ori, cele mai mari progrese s-au înfăptuit în momentele cele mai dificile. -*** *Alexander De Croo, prim-ministrul Belgiei, prezentarea priorităților politice ale președinției belgiene, 8 decembrie 2023*  Belgia va prelua președinția prin rotație a Consiliului pentru a 13-a oară; continuarea lucrărilor președinției anterioare (Spania) înainte de a preda ștafeta viitoarei președinții (Ungaria).  [Site-ul președinției belgiene](https://belgian-presidency.consilium.europa.eu/)  [Prioritățile președinției belgiene](https://belgian-presidency.consilium.europa.eu/en/programme/priorities/)  [Programul președinției belgiene](https://belgian-presidency.consilium.europa.eu/en/programme/the-belgian-presidency-programme/) |

🏵🏵🏵

NOUTĂȚI – Informații UTILE

Peste 348 de milioane de lei, pentru noi proiecte finanțate prin Programul Național de Investiții Anghel Saligny

Ministrul Adrian-Ioan Veștea a semnat, luni, 29 aprilie 2024, 34 de noi contracte de finanțare prin Programul Național de Investiții „Anghel Saligny”, în valoare totală de 348.857.294,79 de lei.

Contractele, semnate împreună cu o parte dintre beneficiarii proiectelor, vizează atât modernizarea drumurilor de interes local, cât și înființarea sau modernizarea sistemelor de alimentare cu apă potabilă, a rețelelor de canalizare menajeră, a stațiilor de epurare și a sistemelor de distribuție a gazelor naturale.

|  |  |  |  |  |  |
| --- | --- | --- | --- | --- | --- |
| **Nr. ctr** | **ID** | **Județ** | **UAT** | **Denumire obiectiv de investiţii** | **Suma alocată** |
| **21** | 9203 | Hunedoara | Dobra | Înfiinţarea reţelelor de apă uzată şi staţie de epurare nouă în localitatea Dobra, comuna Dobra, judeţul Hunedoara | 18.295.951,88 |

Sursa: MDLPA

\*

Eveniment URBACT IV, 15 mai 2024 (online)

În perioada 15 aprilie – 30 iunie a.c., Programul de Cooperare URBACT IV a lansat apelul pentru Bune Practici URBACT.

Pentru a veni in sprijinul aplicanților din țara noastră, Punctul Național URBACT va organiza online un eveniment pentru promovarea Apelului pentru Bune Practici URBACT, în data de 15 mai a.c. ((9.30-11.00). Alături de PN URBACT vor participa și reprezentanții Primăriei Municipiului Alba Iulia care ne vor împărtăși experiența lor în implementarea acestui tip de apel. Menționăm faptul că municipalitatea Alba Iulia a fost premiată în cadrul apelului competitiv de bune practici, organizat de Secretariatul Programului European URBACT III, cu titlul ,,URBACT Good Practice”.

Vă invităm să vă înregistrați la următorul link: <https://urbact.eu/events/eveniment-pentru-promovarea-apelului-pentru-bune-practici-finantat-prin-programul-de> până la data de 14 mai a.c.

* ***Informații despre Apelul pentru Bune Practici URBACT*** [***https://urbact.eu/get-involved***](https://urbact.eu/get-involved)
* [Infograficul apelului](https://urbact.eu/sites/default/files/2024-04/ROMANIAN_Infographic_Call%20for%20Good%20Practices.pdf)
* Informații privind apelul (Termenii de referință precum și anexa – întrebările din aplicație) <https://urbact.eu/get-involved>
* Linkul pentru transmiterea aplicației <https://ec.europa.eu/eusurvey/runner/good_practices>
* Informații utile: baza de date privind Bunele Practici URBACT <https://urbact.eu/good-practices>
* Sesiuni de informare organizate de Secretariatul URBACT:
* 23 mai 2024, 10.00-11.00 CET, online: ,,URBACT Good Practices – visibility opportunities for your city!” <https://urbact.eu/events/online-info-session-urbact-good-practices-visibility-opportunities-your-city>
* 20 iunie 2024, 10.00-11.00 CET, online: ,,How to transfer your Good Practice?” <https://urbact.eu/events/online-info-session-how-transfer-your-good-practice>

Reiterăm faptul că în cadrul acestui apel **beneficiarii eligibili** sunt: orașe, municipii, niveluri infra-municipale de guvernare ca sectoarele unor orașe, autorități metropolitane și aglomerări urbane, agenții locale definite ca organizații publice sau semi-publice înființate de orașe.

* ***Informații privind Programul de Cooperare URBACT IV***

În perioada 2021-2027, URBACT promovează dezvoltarea urbană durabilă integrată prin cooperare și va contribui, de asemenea, la o Europă mai aproape de cetățeni (PO5). Mai precis, URBACT poate ajuta mai multe orașe să își dezvolte capacitățile de a concepe și furniza planuri și strategii de dezvoltare urbană durabilă.

Aria eligibilă: 27 de State Membre (SM) din Uniunea Europeană (UE), printre care și România, două State Partenere (SP), respectiv Norvegia și Elveția, precum și state IPA, respectiv Albania, Muntenegru, Serbia, Republica Macedonia de Nord, Bosnia-Herțegovina și, din decembrie 2023 state IVCDCI, respectiv Republica Moldova și Ucraina.

Programul are un buget total de 86,76 mil EURO pentru perioada 2021 – 2027, din care 79,76 mil EURO cofinanțare din Fondul European de Dezvoltare Regională (FEDR), 5 mil EURO cofinanțare din Instrumentul de Asistență pentru Preaderare și 2 mil EURO fonduri din Instrumentul de Vecinătate, Cooperare pentru Dezvoltare și Cooperare Internațională (IVCDCI).

Informații în limba română cu privire la programul URBACT sunt disponibile pe pagina ministerului <https://www.mdlpa.ro/pages/interregurbactiv20212027>, pe [pagina Punctului National URBACT](https://urbact.eu/romania) precum și pe pagina de Facebook [URBACT în România](https://www.facebook.com/profile.php?id=100027654776922).

Pentru mai multe detalii, vă rugăm să contactați Punctul Național URBACT: **Simona ARGHIRE:** [**simona.arghire@mdlpa.gov.ro**](mailto:simona.arghire@mdlpa.gov.ro)

Sursa: MDLPA

\*

INFORMARE referitoare la organizarea Rundei Internaționale de Afaceri pentru Utilaje Agricole, în cadrul târgului ”AGROACTIVA 2024”, în Republica Argentina (05-08.06.2024)

Ambasada Republicii Argentina în România informează asupra faptului că, în perioada 05-08 iunie a.c, în localitatea Armstrong din provincia Santa Fé, Republica Argentina, în cadrul târgului ”Agroactiva 2024”, va avea loc **Runda Internațională de Afaceri pentru Utilaje Agricole**.

Ajunsă la cea de-a 30-a ediție, ”Agroactiva 2024” constituie cea mai longevivă expoziție din Republica Argentina dedicată domeniului agricol, atrăgând, anual, peste 250.000 de vizitatori din întreaga lume. Evenimentul își propune să prezinte potențialul sectorului agroindustrial din regiune și nu numai, precum și angajamentul pentru producerea de alimente sigure prin practici durabile.

Pe lângă expunerea celor mai performante utilaje agricole, evenimentul prezintă interes și datorită pavilioanelor dedicate zootehniei, tehnologiei și inovației în agricultură.

Punctul cheie al evenimentului pentru cei interesați de ofertele expozanților îl constituie **Runda Internațională de Afaceri pentru Utilaje Agricole,** care reunește, anual, operatori economici din diferite părți ale lumii, constituind, astfel, o reală oportunitate pentru fermieri și antreprenori de a realiza tranzacții/ investiții în domeniul agroindustrial.

Cei interesați de participarea la **Runda Internațională de Afaceri pentru Utilaje Agricole**, pot completa formularul de înscriere, disponibil la link-ul [REGISTRATION FORM.](https://docs.google.com/forms/d/1FebHmVpvA_N8LN9xiNTGQP4-9wC98YT5bNhvD-5h94g/edit), până la data de **30 aprilie 2024**, urmând ca firmele selectate să fie contactate de organizatori.

**Agenția Santa Fé** *este cea care va asigura, pentru un reprezentant al companiei, cheltuielile aferente* **biletelor de avion (tur-retur), asigurarea medicală, transportul intern, precum și masa și cazarea la hotel.**

Mai multe informații referitoare la acest eveniment, inclusiv agenda, pot fi accesate pe pagina oficială- <https://agroactiva.com/>. Totodată, regăsiți anexată prezentei comunicări și invitația oficială.

**Descarcă ataşamente:**

*  [**Invitatie (pdf)**](https://madr.gov.ro/targuri-expozitii/download/6204_7ab2b373607ee663413830b3b0dc08a0.html)

Sursa:MADR

\*

Programul Sănătate: Manualul Beneficiarului Programului Sănătate

Ministerul Investițiilor și Proiectelor Europene, prin Autoritatea de Management pentru Programul Sănătate, publică **Manualul Beneficiarului Programului Sănătate.**

Scopul acestui manual este de a facilita înţelegerea unitară a procesului de implementare a proiectelor finanţate prin Programul Sănătate, de a familiariza beneficiarii proiectelor finanţate cu cerinţele, regulile şi recomandările de bază pentru implementarea proiectului. De asemenea, manualul prezintă modul în care beneficiarul va asigura implementarea proiectului aprobat în conformitate cu ghidurile solicitantului.

Manualul Beneficiarului Programului Sănătate este disponibil la: <https://mfe.gov.ro/minister/perioade-de-programare/perioada-2021-2027/autoritatea-de-management-pentru-programul-sanatate/monitorizare-implementare-proiecte/>

Sursa: MIPE

\*

PoIDS: Lista de răspunsuri la propunerile și observațiile formulate de petenți aferentă Ghidului Solicitantului „Sprijin pentru autoritățile publice locale in vederea gestionarii situației așezărilor informale si asigurarea de locuințe sociale pentru persoanele vulnerabile cu accent pe persoanele provenite din așezări informale”

Autoritatea de Management pentru Programul Incluziune și Demnitate Socială (PoIDS) 2021-2027, din cadrul Ministerului Investițiilor și Proiectelor Europene, publică [**Lista de răspunsuri la propunerile și observațiile formulate de petenți în cadrul procesului de consultare publică**](https://mfe.gov.ro/wp-content/uploads/2024/04/194dd05900e2f9b8cd758c89c356cf36.pdf) aferentă **Ghidului Solicitantului Condiții Specifice – „Sprijin pentru autoritățile publice locale in vederea gestionarii situației așezărilor informale si asigurarea de locuințe sociale pentru persoanele vulnerabile cu accent pe persoanele provenite din așezări informale”**.

Sursa: MIPE

\*

Noi liste cu dosare aprobate în cadrul Programelor Rabla Plus, Rabla Clasic și Piste pentru biciclete au fost publicate pe site-ul AFM

Administrația Fondului pentru Mediu a publicat noi liste cu dosare aprobate pe site-ul [www.afm.ro](http://www.afm.ro) în urma ședinței comitetului de Avizare din 30 aprilie 2024.

În cadrul **“Programului Rabla Plus”** au fost publicate noi liste care conțin 269 dosare aprobate pentru 1.775 ecotichete în valoare de 45.286.000 lei.

Pentru **“Programul Rabla Clasic”** au fost publicate noi liste care conțin 188 dosare aprobate pentru 427 autovehicule și 159 motociclete în valoare de 7.502.500 lei.

De asemenea, în cadrul **“Programului de realizare a pistelor pentru biciclete”** a fost publicată o nouă listă conținând 1 dosar acceptat în valoare de 1.791.902 lei.

Listele dosarelor aprobate în cadrul acestor programe sunt publicate pe site-ul www.afm.ro, la secțiunile aferente Programelor Rabla Plus, Rabla Clasic și Piste pentru biciclete.

Sursa : AFM

\*

CyberTM 2024 - primul eveniment de cybersecurity pentru IMM-urile din Vestul României

**Agenția pentru Dezvoltare Regională Vest** anunță organizarea primului eveniment regional de cybersecurity adresat întreprinderilor mici și mijlocii din zona de Vest a României – **CyberTM 2024**. Tematica vizează provocările actuale în domeniu și soluțiile la dispoziția IMM-urilor în materie de securitate cibernetică: software, hardware și opțiuni de finanțare.

**ADR Vest** este partener principal în organizarea evenimentului, care va avea loc în data de 14 mai 2024, cu începere de la ora 10:00, în Sala ARChA a Universității Politehnica Timișoara (Bd. Mihai Viteazu 1b).

Participanții vor putea afla informații despre amenințările cibernetice cu care se confruntă companiile private și soluții practice pentru a se proteja în fața acestor amenințări, pentru a îmbunătăți securitatea organizațiilor pe care le reprezintă și privind respectarea standardelor legale de protecție a datelor. Evenimentul va cuprinde trei teme majore, fiecare dintre ele acoperită de prezentări și panel-uri cu speakeri experți, care vor aborda cele mai relevante aspecte ale securității cibernetice pentru proprietarii și managerii de IMM-uri.

**CyberTM** va reprezenta totodată o bună oportunitate de networking cu experți din industrie și alți proprietari de afaceri. Agenda evenimentului poate fi consultată [**aici.**](https://cybertm.ro/agenda-cybertm-2024/)

De asemenea, **CyberTM 2024** va reprezenta și punctul de plecare pentru un **studiu privind practicile de cybersecurity ale IMM-urilor din Regiunea Vest**. Organizatorii propun o evaluare de „moment zero” privind practicile de securitate cibernetică ale firmelor din regiune. Pentru a participa la acest studiu vă invităm să completați următorul [**chestionar**](https://cybertm.ro/studiu-cybersecurity-imm-regiunea-vest/).

*Aveți o politică/ reguli explicite de cybersecurity? Dar o echipă care să se ocupe de asta și un buget alocat? Cum gestionați accesul la informații sensibile? Furnizați angajaților un instructaj privind securitatea cibernetică? Actualizați în mod regulat sistemele de operare și software-ul?* Sunt doar câteva dintre lucrurile pe care dorim să le aflăm prin intermediul acestui chestionar, iar răspunsurile ne vor ajuta să descoperim riscuri și bune practici, în beneficiul întregii comunități de business din Regiunea Vest și nu numai.

Participarea la **CyberTM 2024** este gratuită, dar limitată de capacitatea locației. Cei interesați își pot rezerva locul la eveniment prin completarea formularului de înregistrare disponibil [**aici.**](https://cybertm.ro/)

\*\*\*

Evenimentul **CyberTM** este organizat de **infinilink**, în parteneriat cu **Agenția pentru Dezvoltare Regională Vest** și **Consorțiul DIGIVEST**, format din **ADR Vest,** **Clusterul Regional Tehnologia Informațiilor și a Comunicațiilor** și **Asociația Tehimpuls.**

Informații suplimentare despre eveniment pt fi obținute prin email, pe adresa event@cybertm.ro, sau telefonic: +40-356-829.859.

Sursa: ADR Vest

\*

Primele proiecte contractate prin Programul Regional Vest pentru modernizarea drumurilor județene, în Arad și Hunedoara: fonduri nerambursabile de 62,7 milioane euro

Primele proiecte contractate în Regiunea Vest prin **Programul Regional Vest 2021-2027**, componenta de ***Drumuri Județene***: două contracte de finanțare, cu o valoare nerambursabilă de **62,7 milioane euro**, pentru modernizarea rețelei rutiere din zona de Nord a județului Arad și a drumului care leagă municipiul Orăștie de Costești și Sarmizegetusa Regia, în județul Hunedoara. Aceste investiții europene vor însemna modernizarea a **84,3 kilometri de drum** în cele două județe.

**PR Vest** înseamnă timpi mai scurți în implementarea investițiilor: documentațiile au fost deja realizate la nivel de proiect tehnic, la Arad urmează lansarea licitației pentru stabilirea constructorului, iar la Hunedoara a fost lansată inclusiv licitația pentru execuție.

**Agenția pentru Dezvoltare Regională Vest**, în calitate de Autoritate de Management pentru **Programul Regional Vest**, și **Consiliul Județean Arad**, în calitate de beneficiar, au semnat, astăzi, 30 aprilie 2024, contractul de finanțare pentru proiectul ***„Modernizare rețea rutieră în zona de Nord a Județului Arad”.***

Vor fi modernizate următoarele tronsoane de drum, totalizând **67,3 km**:

* **Șicula-Gurba-Cermei**, 14,4 km (DJ709 km 45+500 – 60+000);
* **Cermei-limită județ Bihor**, 15,9 km (DJ709 km 60+000 – 75+942);
* **Mișca-Apateu-Berechiu**, 20 km (DJ794 km 4+200 - 21+400 şi 23+100 - 25+800, DN 79);
* **Cermei-Beliu**, 10 km (DJ793 km 22+500 - 32+500);
* **Șepreuș – Cermei**, 6,9 km (DJ793 km 14+300 - 21+300).

În plus, vor fi amenajate intersecțiile cu drumurile laterale, 12 stații de transport public și o stație de încărcare pentru vehicule electrice, se vor realiza piste de biciclete (3.793m), se vor amenaja 492 de locuri de parcare și accese la proprietăți pe traseul drumurilor județene modernizate, 423 de poduri și podețe noi, vor fi implementate măsuri de siguranță rutieră șamd.


Valoarea finanțării nerambursabile a proiectului este de **48.925.611,48 euro**, care reprezintă contribuția din partea Uniunii Europene și de la bugetul de stat, iar valoarea totală a investiției este de **84.438.363,50 euro.** Perioada de implementare a proiectului este de **36 de luni.**


Tot astăzi, **ADR Vest** a semnat contractul de finanțare pentru proiectul „***Modernizare DJ 705A: Orăștie – Costești – Sarmizegetusa Regia, Km 2+200 – 19+465*”, având ca beneficiar** parteneriatul format din **Consiliul Județean Hunedoara și comunele Beriu și Orăștioara de Sus**.

Peste 17 kilometri de drum vor fi reconstruiți sau modernizați în cadrul proiectului. Adiacent, va fi realizat accesul la proprietăți, pe o suprafață de 7.300 mp; vor fi amenajate și iluminate 10 treceri de pietoni, iar 38 de podețe vor fi înlocuite sau completate.

Pe lângă turiștii care vor vizita vechile cetăți dacice, de proiect va beneficia în mod direct populația din cele opt localități străbătute de drumul județean - Municipiul Orăștie, Căstău, Beriu, Orăștioara de Jos, Bucium, Orăștioara de Sus, Ludeștii de Sus, Costești, precum și cei din alte patru localități care au acces direct la DJ705 A: Sereca, Ludeștii de Jos, Ocolișu Mic, Văleni, cumulând aproape 28.000 de locuitori.

Valoarea totală a investiției este de **13.842.345,29 euro**, din care finanțare nerambursabilă **13.495.059,92 euro**, reprezentând contribuție din partea Uniunii Europene și de la bugetul de stat. Perioada de implementare este de **32 de luni** în acest caz.





\*\*\*

Apelul destinat ***Intervenției regionale 5.1.A – Drumuri județene*** a fost primul lansat în cadrul **Programului Regional Vest**, cu un buget total de aproape **108 milioane euro**. Prin acesta se finanțează modernizarea, construirea și extinderea rețelei de drumuri județene din regiune. Sunt finanțate proiecte cu o valoare eligibilă cuprinsă între **5** și **50 de milioane de euro.**

Apelul de proiecte este de tip necompetitiv și se adresează celor patru județe din Regiunea Vest, fiind eligibile inclusiv parteneriatele între consilii județene și primării de municipii, orașe sau comune. Cererile de finanțare mai pot fi depuse până în data de 1 iunie 2024.

Ghidul de finanțare este disponibil spre consultare pe site-ul programului, <https://www.vest.ro/>, [**aici**.](https://www.vest.ro/prioritatea-5-regiune-conectata/drumuri-judetene)

Sursa: ADR Vest

\*

AFIR: Au fost publicate Rapoarte de Selecție şi Rapoarte de Contestații aferente intervențiilor DR15 si DR30

Pentru a consulta rapoartele de selecție şi contestații aferente intervențiilor **DR15 si DR30,**faceți click pe linkurile de mai jos:

<https://www.afir.ro/rapoarte/rapoarte-feadr/selectie/>

<https://www.afir.ro/rapoarte/rapoarte-feadr/contestatii/>

Sursa: AFIR

\*

Plăți de 119 milioane de euro efectuate pentru finanțarea proiectelor de investiții în agricultură și pentru plățile directe către fermieri

Beneficiarii FEADR au primit în această săptămână în conturile bancare o nouă tranșă de plată în valoare totală de **119 milioane de euro** (594,66 milioane de lei). Prin plățile efectuate în perioada 22 - 30 aprilie 2024, Agenția pentru Finanțarea Investițiilor Rurale a decontat **cheltuielile realizate în cadrul proiectelor de investiții** în agricultură și dezvoltare rurală, precum și cele aferente **măsurilor de mediu și climă**.

Din această sumă, **17,48 milioane de euro** (87,39 milioane de lei) reprezintă finanțarea de la Bugetul Național, iar diferența este acoperită din FEADR – Fondul European Agricol pentru Dezvoltare Rurală.

Cele mai multe plăți, respectiv **112,7 milioane de euro** au fost efectuate **pentru rambursarea cheltuielilor beneficiarilor proiectelor de investiții.**

Fondurile publice nerambursabile sunt acordate în urma verificării și autorizării la plată de către experții AFIR a cheltuielilor realizate, în baza cererilor de plată primite de la beneficiarii publici și privați ai Fondului European Agricol pentru Dezvoltare Rurală (FEADR), în conformitate cu contractele de finanțare încheiate, precum și cu angajamentele asumate.

Sursa: AFIR

🏵🏵🏵

**Consultări Publice**

Ghidul aferent apelului de inițiative bilaterale pentru dezvoltarea artei contemporane, lansat în consultare

Unitatea de Management a Proiectului din cadrul Ministerului Culturii, în calitate de Operator al Programului RO-CULTURA, a anunțat marți, 30 aprilie 2024, lansarea în consultare publică a Ghidului solicitantului aferent apelului de inițiative bilaterale Cooperare bilaterală pentru dezvoltarea artei contemporane, finanțat din Fondul pentru relații bilaterale cu sprijinul Granturilor SEE 2014-2021.

Apelul de inițiative bilaterale urmărește sprijinirea artei contemporane prin consolidarea cooperării culturale și a schimbului cultural între România și Statele Donatoare (Norvegia, Islanda, Liechtenstein).

Solicitanții eligibili sunt ONG-urile înființate în urmă cu cel puțin 2 ani față de data de lansare a apelului de inițiative bilaterale.

Suma totală alocată este de 750.000 Euro.

Valorile finanțării nerambursabile:

* Valoare minimă: 75.000,00 Euro;
* Valoare maximă: 125.000,00 Euro.

Rată maximă a finanțării nerambursabile este de 100% din totalul costurilor eligibile ale inițiativei bilaterale.

Tipuri de activități eligibile:

* Inițiative de artă contemporană (exceptând domeniile video,film, televiziune și jocuri video) desfășurate la nivel local, regional, național și internațional (în statele donatoare), inclusiv abordări interdisciplinare;
* Schimb de experiență, know-how și bune practici în sectoarele culturale și creative (exceptând video , film, televiziune și jocuri video) cu entități din Statele Donatoare;
* Inițiative care vizează dezvoltarea sau îmbunătățirea abilităților și aptitudinilor artiștilor și profesioniștilor din domeniul culturii prin schimburi bilaterale;
* Inițiative care vizează creșterea gradului de conștientizare cu privire la diversitatea culturală.

Cei interesați sunt invitați să transmită observații/recomandări privind [***Ghidul solicitantului și anexele***](https://www.fonduri-structurale.ro/descarca-document/66771) aferente la adresa de e-mail bilateral@ro-cultura.ro, până la data de 10.05.2024, prin completarea [***Formularului de propuneri.***](https://www.fonduri-structurale.ro/descarca-document/66772)

**Documente**

[Ghidul solicitantului si anexe.zip](https://www.fonduri-structurale.ro/descarca-document/66771)

[2983-Formular-propuneri.docx](https://www.fonduri-structurale.ro/descarca-document/66772)

Sursa: UMP Cultura

\*

Hotărâre pentru modificarea și completarea Hotărârii Guvernului nr.315/2024 privind aprobarea programului de susţinere a crescătorilor de porci de reproducție din rasele Bazna şi/sau Mangaliţa, pentru anul 2024

*Cetăţenii şi instituţiile interesate pot transmite opinii/propuneri/sugestii în termen de 10 zile de la data publicării ((Luni, 29 Aprilie 2024), pe adresele de e-mail :* [*mihai.neagu@madr.ro*](mailto:politici.agricole@madr.ro) *și* [*daniela.birca@madr.ro*](mailto:politici.agricole@madr.ro)

*Persoanele sau organizaţiile interesate care transmit în scris propuneri, sugestii sau opinii cu privire la proiectul de act normativ supus dezbaterii publice vor specifica articolul sau articolele din proiectul de act normativ la care se referă, menţionând data trimiterii şi datele de contact ale expeditorului.*

**Descarcă ataşamente:**

 [**detalii proiect (pdf)**](https://madr.gov.ro/proiecte-de-acte-normative/download/6224_9d980122cf64fde4e05dac41db6f3ddd.html)

Sursa: MADR

\*

Ghidul solicitantului pentru accesarea schemei de ajutor de stat „Silvo-mediu și climă” aferent Intervenției DR-07 – Silvo-mediu și climă

*Cetăţenii şi instituţiile interesate pot transmite opinii/propuneri/sugestii în termen de 10 zile de la data publicării (Luni, 29 Aprilie 2024), pe adresa de e-mail :* [*feadr@apia.org.ro*](mailto:m215@apia.org.ro)

*Persoanele sau organizaţiile interesate care transmit în scris propuneri, sugestii sau opinii cu privire la proiectul de act normativ supus dezbaterii publice vor specifica articolul sau articolele din proiectul de act normativ la care se referă, menţionând data trimiterii şi datele de contact ale expeditorului.*

**Descarcă ataşamente:**

 [**ghidul solicitantului (pdf)**](https://madr.gov.ro/proiecte-de-acte-normative/download/6225_1a3a625917cf2e6b47c4ceb46251e7c3.html)

Sursa: MADR

\*

Consultare publică, Programul Sănătate: Ghidul Solicitantului pentru apelul de proiecte: „Continuarea investițiilor finanțate prin POIM 2014-2020 în domeniul sănătății care vizează capabilități medicale mobile / formațiuni medicale mobile de diagnostic și tratament /containere de logistică medicală, operațiuni etapizate”

Ministerul Investițiilor și Proiectelor Europene, prin Autoritatea de Management pentru Programul Sănătate, lansează în consultare publică **Ghidul Solicitantului pentru apelul de proiecte: „Continuarea investițiilor finanțate prin POIM 2014-2020 în domeniul sănătății care vizează capabilități medicale mobile/formațiuni medicale mobile de diagnostic și tratament/containere de logistică medicală, operațiuni etapizate”** din cadrul Priorității 4: Investiții în infrastructuri spitalicești, FEDR Obiectiv de politică 4, Obiectiv Specific RSO4.5.

În contextul prezentului ghid, grupul țintă eligibil se limitează la unitățile publice sprijinite prin POIM 2014-2020, prezentate în anexa 1 a prezentului ghid și finanțate în contextul apelului POIM/819/9/1/Consolidarea capacității de gestionare a crizei sanitare COVID-19 și care au utilitate exclusiv pentru regiuni mai puțin dezvoltate.

Acțiunile sprijinite prin acest apel sunt investiții de tipul acțiunii B „Crearea unor capabilități medicale mobile / formațiuni medicale mobile de diagnostic și tratament utilizate în combaterea răspândirii COVID-19 / spitale modulare rol 1, 2 și 3 / containere de logistică medicală” sprijinite prin POIM 2014-2020 în contextul apelului POIM/819/9/1/Consolidarea capacității de gestionare a crizei sanitare COVID-19.

Alocarea totală pentru apelul este de 18.134.290,23 euro, alocare disponibilă exclusiv pentru regiuni mai puțin dezvoltate.

Propunerile și observațiile pot fi transmise pe adresa de email [modulare.etapizate@mfe.gov.ro](mailto:modulare.etapizate@mfe.gov.ro) până la data de **24.05.2024,** data încheierii procesului de consultare publică.

Ghidul Solicitantului este disponibil la: <https://mfe.gov.ro/ghiduri-ms/proiecte-modulare-etapizate/>.

Sursa: MIPE

Sursa: https://economie.gov.ro/proiect-de-ordonanta-de-urgenta-a-guvernului-privind-aprobarea-si-implementarea-programului-pentru-stimularea-intreprinderilor-mici-si-mijlocii-start-up-nation-romania-editia-2024/

\*

🏵🏵🏵

Anunțuri PNRRPNRR

PNRR: S-a lansat apelul pentru susținerea participării României la parteneriatele și misiunile din cadrul programelor Orizont 2020 și Orizont Europa

Ministerul Cercetării, Inovării și Digitalizării a anunțat lansarea investiției 7. Consolidarea excelenței și susținerea participării României la parteneriatele și misiunile din cadrul programului Orizont Europa, cu finanțare din fondurile aferente Planului Național de Redresare și Reziliență (PNRR).

În cadrul prezentului apel de proiecte poate participa orice organizație de cercetare din sistemul național de cercetare-dezvoltare sau întreprinderi cu activitate de cercetare din România care, la data lansării prezentului apel, derulează activități de cercetare, dezvoltare și inovare în calitate de lider sau membru de consorțiu în cadrul proiectelor finanțate prin parteneriatele europene, inclusiv pentru perioada de tranziție 2022-2023, din cadrul programelor-cadru de cercetare-dezvoltare-inovare Orizont 2020 pentru perioada de tranziție și Orizont Europa, sau al misiunilor UE din cadrul Orizont Europa acceptate la finanțare la data lansării prezentului apelul de proiecte, în condițiile schemei de ajutor de stat aprobată prin OMCID nr. 20396/06.02.2024 privind aprobarea Schemei de ajutor de stat „Susținerea participării României la parteneriatele și misiunile din cadrul programelor Orizont 2020 și Orizont Europa”.

Alocarea financiară din fonduri PNRR aferentă prezentului apel de proiecte este de 16.500.000 euro. Finanţarea maximă acordată este de 300.000 euro.

Activitățile eligibile sunt:

* Cercetare fundamentală (doar în combinație cu cercetare industrială, dezvoltare experimentală, studii de fezabilitate sau activități de inovare);
* Cercetare industrială;
* Dezvoltarea experimentală;
* Studii de fezabilitate;
* Activități de inovare.

***Perioada de depunere a proiectelor este 08.05.2024 ora 12:00 - 28.06.2024 ora 16:00.***

**Documente**

[PNRR - C9, I7.zip](https://www.fonduri-structurale.ro/descarca-document/66774)

Sursa: MCID

\*

Informare cu privire la mecanismul cererilor de transfer în cadrul proiectelor finanțate din PNRR

Având în vedere solicitările de clarificare primite la nivelul MIPE din partea beneficiarilor proiectelor finanțate din PNRR, vă comunicăm următoarele:

Prin Hotărârea Guvernului nr. 1212/29.11.2023 au fost aduse modificări și completări în cadrul art. 13, alin. (11) prin care, „Beneficiarii/Liderii de parteneriat, alții decât cei prevăzuți la art. 9 alin. (1) şi (1^1), precum şi la art. 10 alin. (4) din Ordonanţa de urgenţă a Guvernului nr. 124/2021, depun la coordonatorii de reformă/investiţii, la responsabilii de implementarea investiţiilor specifice locale, respectiv la agenţiile de implementare a proiectelor, după caz, cereri de transfer distincte pentru plata din fondurile aferente PNRR a cheltuielilor efectuate după semnarea contractului de finanţare.”

Astfel, Beneficiarii/ Liderii de parteneriat care nu sunt instituţii publice finanţate integral din bugetul de stat, bugetul asigurărilor sociale de stat, respectiv bugetele fondurilor speciale, pot efectua cheltuieli din surse proprii în cadrul proiectelor finanțatate prin PNRR, iar, ulterior, solicită coordonatorilor de reforme și/sau investiții, prin cereri de transfer distincte, plata acestora.

Hotărârea Guvernului nr. 1212/29.11.2023 este disponibilă [**aici**](https://legislatie.just.ro/Public/DetaliiDocument/277055).

Sursa: MIPE

\*

PNRR: Lista cu cei mai mari 100 destinatari finali care au primit finanțare pentru implementarea măsurilor din cadrul PNRR până la data de 15 aprilie 2024

[**PNRR: Lista cu cei mai mari 100 destinatari finali care au primit finanțare pentru implementarea măsurilor din cadrul PNRR până la data de 15 aprilie 2024**](https://mfe.gov.ro/wp-content/uploads/2024/04/565aeb13fddf834db7e49d8c17d27732.xlsx)

|  |  |  |  |
| --- | --- | --- | --- |
| **Denumire beneficiar** | **Referința măsurii** | **Denumire Investiție/ Reformă** | **Valoare PNRR în EUR** |
| **U.A.T. MUNICIPIUL DEVA** |  |  | **83.569.562** |
|  | RO-C[C15]-I[I11.0] | Asigurarea dotărilor pentru sălile de clasă preuniversitare și laboratoarele de știință/cabinetele școlare | 1.471.775 |
|  | RO-C[C15]-I[I9.0] | Asigurarea echipamentelor și a resurselor tehnologice digitale pentru unitățile de învățământ | 1.155.324 |
|  | RO-C[C15]-I[I14.0] | Echiparea atelierelor de practică din unitățile de învățământ profesional și tehnic | 313.107 |
|  | RO-C[C15]-I[I13.0] | Echiparea laboratoarelor informatice din școlile de educație și formare profesională (EFP) | 72.000 |
|  | RO-C[C15]-I[I1.0] | Construirea, echiparea și operaționalizarea a 110 creșe | 18.207.852 |
|  | RO-C[C3]-I[I1b.0] | Construirea de insule ecologice digitalizate pentru colectarea separată a deșeurilor la nivel local | 1.527.000 |
|  | RO-C[C3]-I[I1a.0] | Înființarea de centre de colectare cu aport voluntar | 778.720 |
|  | RO-C[C5]-I[I1.1] | Instituirea unui fond pentru Valul renovării care să finanțeze lucrări de îmbunătățire a eficienței energetice a fondului construit existent- Investiții în clădiri rezidențiale multifamiliale pentru o tranziție rezilientă și verde | 5.308.090 |
|  | RO-C[C5]-I[I1.3] | Instituirea unui fond pentru Valul renovării care să finanțeze lucrări de îmbunătățire a eficienței energetice a fondului construit existent- Investiții în clădiri publice pentru o tranziție rezilientă și verde | 9.652.622 |
|  | RO-C[C10]-I[I1.1] | Înnoirea parcului de vehicule destinate transportului public (achiziția de vehicule nepoluante) | 17.598.653 |
|  | RO-C[C10]-I[I2.0] | Construirea de locuințe pentru tineri și pentru specialiști din sănătate și învățământ | 18.761.394 |
|  | RO-C[C10]-I[I4.0] | Elaborarea / actualizarea în format GIS a documentelor de amenajare a teritoriului și de urbanism | 8.723.024 |
| **U.A.T. MUNICIPIUL PETROSANI** |  |  | **54.330.612** |
|  | RO-C[C15]-I[I11.0] | Asigurarea dotărilor pentru sălile de clasă preuniversitare și laboratoarele de știință/cabinetele școlare | 1.289.816 |
|  | RO-C[C15]-I[I9.0] | Asigurarea echipamentelor și a resurselor tehnologice digitale pentru unitățile de învățământ | 935.561 |
|  | RO-C[C15]-I[I14.0] | Echiparea atelierelor de practică din unitățile de învățământ profesional și tehnic | 175.501 |
|  | RO-C[C15]-I[I13.0] | Echiparea laboratoarelor informatice din școlile de educație și formare profesională (EFP) | 35.940 |
|  | RO-C[C15]-I[I1.0] | Construirea, echiparea și operaționalizarea a 110 creșe | 9.988.917 |
|  | RO-C[C3]-I[I1b.0] | Construirea de insule ecologice digitalizate pentru colectarea separată a deșeurilor la nivel local | 476.000 |
|  | RO-C[C3]-I[I1a.0] | Înființarea de centre de colectare cu aport voluntar | 778.720 |
|  | RO-C[C5]-I[I1.1] | Instituirea unui fond pentru Valul renovării care să finanțeze lucrări de îmbunătățire a eficienței energetice a fondului construit existent- Investiții în clădiri rezidențiale multifamiliale pentru o tranziție rezilientă și verde | 5.136.572 |
|  | RO-C[C5]-I[I1.3] | Instituirea unui fond pentru Valul renovării care să finanțeze lucrări de îmbunătățire a eficienței energetice a fondului construit existent- Investiții în clădiri publice pentru o tranziție rezilientă și verde | 13.105.455 |
|  | RO-C[C10]-I[I1.1] | Înnoirea parcului de vehicule destinate transportului public (achiziția de vehicule nepoluante) | 18.223.835 |
|  | RO-C[C10]-I[I1.2] | Asigurarea infrastructurii pentru transportul verde – ITS/alte infrastructuri TIC | 4.184.295 |
| **U.A.T. ORASUL URICANI** |  |  | **52.267.678** |
|  | RO-C[C15]-I[I11.0] | Asigurarea dotărilor pentru sălile de clasă preuniversitare și laboratoarele de știință/cabinetele școlare | 78.000 |
|  | RO-C[C15]-I[I9.0] | Asigurarea echipamentelor și a resurselor tehnologice digitale pentru unitățile de învățământ | 207.580 |
|  | RO-C[C15]-I[I1.0] | Construirea, echiparea și operaționalizarea a 110 creșe | 9.988.917 |
|  | RO-C[C3]-I[I1b.0] | Construirea de insule ecologice digitalizate pentru colectarea separată a deșeurilor la nivel local | 196.000 |
|  | RO-C[C12]-I[I1.0] | Dezvoltarea infrastructurii medicale prespitalicești | 143.700 |
|  | RO-C[C3]-I[I1a.0] | Înființarea de centre de colectare cu aport voluntar | 778.720 |
|  | RO-C[C5]-I[I1.1] | Instituirea unui fond pentru Valul renovării care să finanțeze lucrări de îmbunătățire a eficienței energetice a fondului construit existent- Investiții în clădiri rezidențiale multifamiliale pentru o tranziție rezilientă și verde | 16.630.346 |
|  | RO-C[C10]-I[I2.0] | Construirea de locuințe pentru tineri și pentru specialiști din sănătate și învățământ | 20.676.295 |
|  | RO-C[C10]-I[I4.0] | Elaborarea / actualizarea în format GIS a documentelor de amenajare a teritoriului și de urbanism | 327.261 |
|  | RO-C[C10]-I[I3.0] | Reabilitarea moderată a clădirilor publice pentru a îmbunătăți furnizarea de servicii publice de către unitățile administrativ-teritoriale | 3.240.860 |
| **U.A.T. MUNICIPIUL HUNEDOARA** |  |  | **45.481.625** |
|  | RO-C[C15]-I[I11.0] | Asigurarea dotărilor pentru sălile de clasă preuniversitare și laboratoarele de știință/cabinetele școlare | 1.486.630 |
|  | RO-C[C15]-I[I9.0] | Asigurarea echipamentelor și a resurselor tehnologice digitale pentru unitățile de învățământ | 1.384.200 |
|  | RO-C[C15]-I[I14.0] | Echiparea atelierelor de practică din unitățile de învățământ profesional și tehnic | 391.010 |
|  | RO-C[C15]-I[I13.0] | Echiparea laboratoarelor informatice din școlile de educație și formare profesională (EFP) | 53.800 |
|  | RO-C[C3]-I[I1b.0] | Construirea de insule ecologice digitalizate pentru colectarea separată a deșeurilor la nivel local | 1.400.000 |
|  | RO-C[C3]-I[I1a.0] | Înființarea de centre de colectare cu aport voluntar | 778.720 |
|  | RO-C[C5]-I[I1.1] | Instituirea unui fond pentru Valul renovării care să finanțeze lucrări de îmbunătățire a eficienței energetice a fondului construit existent- Investiții în clădiri rezidențiale multifamiliale pentru o tranziție rezilientă și verde | 11.289.448 |
|  | RO-C[C5]-I[I1.3] | Instituirea unui fond pentru Valul renovării care să finanțeze lucrări de îmbunătățire a eficienței energetice a fondului construit existent- Investiții în clădiri publice pentru o tranziție rezilientă și verde | 1.916.720 |
|  | RO-C[C11]-I[I1.0] | Promovarea celor 12 rute turistice/culturale | 3.750.000 |
|  | RO-C[C10]-I[I1.1] | Înnoirea parcului de vehicule destinate transportului public (achiziția de vehicule nepoluante) | 9.569.729 |
|  | RO-C[C10]-I[I2.0] | Construirea de locuințe pentru tineri și pentru specialiști din sănătate și învățământ | 8.612.509 |
|  | RO-C[C10]-I[I4.0] | Elaborarea / actualizarea în format GIS a documentelor de amenajare a teritoriului și de urbanism | 2.387.510 |
|  | RO-C[C10]-I[I1.2] | Asigurarea infrastructurii pentru transportul verde – ITS/alte infrastructuri TIC | 2.461.350 |
| **Total** |  |  | **235.649.477** |

Sursa: MIPE

\*

PNRR: Calendarul apelurilor actualizat la data de 24.04.2024

[PNRR: Calendarul apelurilor actualizat la data de 24.04.2024](https://mfe.gov.ro/wp-content/uploads/2024/04/a7d2509993df21b04bd508335c4a94b5.xlsx)

\* Datele sunt transmise de coordonatorii de reforme și investiții și au titlu estimativ

Sursa: MIPE

🏵🏵🏵

Apeluri – Finanțări

A fost publicat Ghidul final pe schema de investiții majore în industriile cu tradiţie. Înscrierile încep în iulie 2024

Ministerul Finanțelor a anunțat ieri, 30 aprilie 2024, că ***începând din 29.07.2024 se dă startul primei sesiuni de înscriere a proiectelor în cadrul schemei de ajutor de stat instituită prin*** [***H.G. nr.300/2024***](https://mfinante.gov.ro/hg-300/20242)***,*** pentru stimularea dezvoltării regionale prin investiţii ale căror costuri eligibile depășesc 50 milioane lei. Bugetul total al schemei este de 2,25 miliarde lei, respectiv echivalentul a aproximativ 450 milioane euro.

Cererile de acord pentru finanțare însoțite de documentele justificative se vor putea depune online ***până la data de 09.09.2024***.

**Cine poate aplica pentru schema de ajutor de stat**

Întreprinderile care pot solicita ajutor de stat în baza acestei scheme sunt întreprinderi nou-înfiinţate sau întreprinderi în activitate, atât IMM-uri, cât şi întreprinderi mari, cu personalitate juridică, înfiinţate conform Legii societăţilor nr.31/1990, republicată, cu modificările şi completările ulterioare.

Sunt eligibile investiţiile care se realizează în unul dintre sectoarele:

* Fabricarea preparatelor pentru hrana animalelor;
* Fabricarea băuturilor;
* Prelucrarea lemnului;
* Fabricarea hârtiei și a produselor din hârtie;
* Fabricarea substanțelor și a produselor chimice;
* Fabricarea produselor farmaceutice de bază și a preparatelor farmaceutice;
* Fabricarea altor produse din minerale nemetalice;
* Industria construcțiilor metalice și a produselor din metal, exclusiv mașini, utilaje și instalații;
* Fabricarea calculatoarelor și a produselor electronice și optice;
* Fabricarea echipamentelor electrice;
* Fabricarea autovehiculelor de transport rutier, a remorcilor și semiremorcilor;
* Fabricarea altor mijloace de transport;
* Fabricarea de mobilă;
* Colectarea, tratarea și eliminarea deșeurilor; activități de recuperare a materialelor reciclabile;
* Alte industrii.

Criteriile cumulative de eligibilitate pe care o întreprindere trebuie să le îndeplinească sunt următoarele:

**I. Criterii generale**

* Să fie înregistrate potrivit Legii societăţilor nr.31/1990, republicată, cu modificările şi completările ulterioare;
* Să realizeze o investiţie iniţială în România, în maximum 3 ani de la data demarării acesteia, în unul dintre sectoarele eligibile prevăzute de schema de ajutor de stat în anexa nr.1;
* Să nu intre în categoria „întreprinderilor în dificultate”;
* Să nu se afle în procedură de executare silită, insolvenţă, faliment, reorganizare judiciară, dizolvare, închidere operaţională, lichidare sau suspendare temporară a activităţii și să nu facă obiectul unor decizii de recuperare a unui ajutor de stat;
* Să nu beneficieze de alte ajutoare de stat regionale pentru costuri eligibile de natura costurilor salariale în cadrul aceluiaşi proiect unic de investiţii;
* Să nu efectueze o relocare către unitatea în care urmează să aibă loc investiţia iniţială.

Suplimentar, pentru întreprinderile cu cel puţin un exerciţiu financiar încheiat, pentru a putea accesa ajutorul de stat, trebuie să aibă rentabilitatea cifrei de afaceri mai mare decât zero în unul din ultimele trei exerciţii financiare încheiate și capitalurile proprii pozitive în ultimul exerciţiu financiar încheiat.

Totodată, pentru a fi eligibili, în plus față de criteriile generale, întreprinderile nou-înfiinţate trebuie să aibă capital social subscris vărsat în valoare de minimum 100.000 lei și să nu aibă acționari care deţin sau au deţinut în România în ultimii 2 ani anterior datei înregistrării cererii o întreprindere cu acelaşi obiect de activitate pentru care solicită finanţare.

**II. Criterii de eligibilitate cumulative pentru investiții:**

* să fie considerate investiții inițiale (unitate nouă/extindere/diversificare/schimbare fundamentală) sau investiții inițiale care creează o nouă activitate economică (unitate nouă/diversificare in cazul județului Ilfov);
* să aibă o valoare totală, fără TVA, a costurilor eligibile asociate investiției inițiale, de minimum 50 milioane lei;
* să îşi demonstreze eficienţa economică şi viabilitatea pe perioada implementării investiţiei şi 5 ani de la data finalizării acesteia;
* să îndeplinească condiția referitoare la efectul stimulativ;
* să îndeplinească indicatorii cantitativi şi calitativi prevăzuţi de schemă;
* să genereze un efect multiplicator cuantificabil în economie.

**Documente**

[Ghid investitii majore HG 300 (editia 2024).zip](https://www.fonduri-structurale.ro/descarca-document/66766)

Sursa: Ministerul Finanțelor

\*

ANUNȚ: PRLEUNGIRE DEPUNERE CERERI CONSTRUCTPLUS

Având în vedere suprapunerea parțială a intervalului inițial de desfășurare a sesiunii de depunere a cererilor de acord pentru finanțare, care are loc între 8 aprilie 2024 și 8 mai 2024, cu perioada sărbătorilor legale cuprinsă între 1 – 6 mai 2024, Ministerul Economiei Antreprenoriatului și Turismului are în vedere prelungirea perioadei de înregistrare a cererilor de acord pentru finanțare cu numărul de zile lucrătoare, echivalentul zilelor aferente sărbătorilor legale.

Ordinul ministrului economiei, antreprenoriatului și turismului privind prelungirea sesiunii va fi publicat pe site-ul insituției ulterior publicării în MO a actului normativ de modificare a OUG 68/2024.

În acest sens în ședința de guvern din data de astăzi 30.04.2024 a fost aprobată completarea, cu articol unic, a OUG 68/2023 pentru aprobarea și finanțarea Programului național pentru dezvoltarea producției interne de produse și materiale de construcții respectiv:

La articolul 22 din Ordonanța de urgență a Guvernului nr.68/2023 pentru aprobarea şi finanţarea Programului naţional pentru dezvoltarea producţiei interne de produse şi materiale de construcţii, publicată în Monitorul Oficial al României, Partea I, nr. 624 din 7 iulie 2023, aprobată cu modificări prin Legea nr. 39/2024, după alineatul (3) se introduce un nou alineat, alin (4), cu următorul cuprins:

“*(4) Perioada de înregistrare a cererilor de acord pentru finanțare se stabilește prin Ghidul solicitantului și poate fi prelungită cu maxim 10 zile lucrătoare, o singură dată, în cazuri temeinic justificate, prin ordin al ministrului economiei, antreprenoriatului și tursimului, care se publică pe site-ul ministerului.”*

Sursa: MEAT

\*

PoIDS: Ghidurile „Sprijin pentru autoritățile publice locale in vederea gestionării situației așezărilor informale și asigurarea de locuințe sociale pentru persoanele vulnerabile cu accent pe persoanele provenite din așezările informale”

Autoritatea de Management pentru Programul Incluziune și Demnitate Socială din cadrul Ministerului Investițiilor și Proiectelor Europene publică [**Ghidul solicitantului**](https://mfe.gov.ro/wp-content/uploads/2024/04/704536d8dfe15e7fc8fff2342bb38f36.zip) pentru apelurile competitive „Sprijin pentru autoritățile publice locale in vederea gestionării situației așezărilor informale și asigurarea de locuințe sociale pentru persoanele vulnerabile cu accent pe persoanele provenite din așezările informale” – Prioritatea P03. Protejarea dreptului la demnitate socială Obiectiv specific: RSO4.3. Promovarea incluziunii socioeconomice a comunităților marginalizate, a gospodăriilor cu venituri reduse și a grupurilor defavorizate, inclusiv a persoanelor cu nevoi speciale, prin acțiuni integrate, inclusiv locuințe și servicii sociale (FEDR) & Obiectiv specific: ESO4.11. Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală Modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate Îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+), Acțiunea 3.1 Locuințe sociale (FEDR) & Acțiunea 3.3 Sprijinirea autorităților locale în vederea reglementării situației așezărilor informale (FSE+).

Bugetul total alocat apelurilor de proiecte este de 160.222.596,50 euro, repartizat la nivelul celor două categorii de regiuni după cum urmează:

* pentru regiunile mai puțin dezvoltate (Nord-Est, Sud-Est, Sud-Muntenia, Sud-Vest Oltenia, Nord-Vest, Vest și Centru), suma totală disponibilă este de 132.774.596,50 euro;
* pentru regiunea dezvoltată (București-Ilfov), suma totală disponibilă este de 27.448.000 euro.

Proiectele pot fi depuse prin Sistemul informatic MySMIS2021 începând cu data de 30.04.2024, ora 16.00, până în data de 31.10.2024, ora 16.00.

Sursa: MIPE

\*

Un nou apel de proiecte pe mobilitate urbană în cadrul PR Vest

**Agenția pentru Dezvoltare Regională Vest a lansat astăzi un nou apel de proiecte în cadrul Programului Regional Vest 2021-2027. Este vorba de Intervenția Regională 4.1 - Mobilitate urbană sustenabilă - apelul 2 - competitiv, pentru care s-a publicat ghidul solicitantului de finanțare.**

Vor fi disponibili pentru această intervenție peste **10 de milioane euro**, sumă ce include alocarea din FEDR, alocarea de la bugetul de stat și contribuția proprie a fiecărui solicitant de finanțare, care trebuie să fie de minimum 2% din valoarea totală eligibilă a investiției.

**Pot depune proiecte administrațiile din municipiile și orașele Regiunii Vest, singure sau în parteneriat, inclusiv în parteneriat cu consilii județene sau comune. Valoarea minimă și maximă eligibilă a unui proiect este diferită în funcție de tipul unității adminstrativ-teritoriale, iar sumele se încadrează între 500.000 și 20 de milioane de euro.**

**Apelul de proiecte finanțează:**

* Investiții privind sistemele de transport public local de călători și sistemele pentru transport nemotorizat:
* Construirea, modernizarea, reabilitarea, extinderea infrastructurii de transport urban curate - linii de tramvai și troleibuz;
* Dezvoltarea și modernizarea infrastructurii pentru transportul nemotorizat: piste de cicliști, inclusiv realizarea de parcări/stații pentru biciclete pe traseul acestora, trasee pietonale generate exclusiv de investițiile în infrastructura de transport public sau transport nemotorizat;
* Achiziționarea materialului rulant;
* Achiziționarea de troleibuze, autobuze, microbuze, de tipul ,,zero emisii”, pentru transport urban curat, inclusiv dezvoltarea infrastructurii de combustibili alternativi/ stații de încărcare pentru acestea: achiziția și instalarea stațiilor de încărcare, proiectare, asistență tehnică și lucrări de construcții pentru branșarea stațiilor de încărcare - în conformitate cu Directiva (UE) 2018/2001;
* Dezvoltarea sistemelor de bike-sharing, achiziția de biciclete sau a altor mijloace de transport ecologice.

**Alte activități integrate în cadrul celor privind sistemele de transport public local de călători și sistemele pentru transport nemotorizat, destinate reducerii emisiilor de CO2 și creșterii calității aerului în zona urbană:**

* Dezvoltarea de sisteme inteligente de transport, e-ticketing, management de trafic, management al flotei, care se adresează/sunt dedicate gestiunii călătorilor și managementului transportului public;
* Achiziționarea de echipamente, utilaje, instalații necesare pentru exploatarea și întreținerea infrastructurii de transport public și a flotei mijloacelor de transport public;
* Dezvoltarea unor soluții de organizare a traficului care facilitează circulația eficientă a transportului public, inclusiv măsuri de siguranță rutieră;
* Dezvoltarea, extinderea, modernizarea, reconfigurarea stațiilor de transport public, inclusiv a stațiilor și conexiunilor inter-modale.

**Alte tipuri de activități:**

* Măsuri de siguranță rutieră - road-safety și prioritizare a transportului public;
* Măsuri de accesibilitate destinate tuturor utilizatorilor, inclusiv persoanelor cu nevoi speciale;
* Măsuri conexe de tipul: refacerea structurilor rutiere în zonele de racord la infrastructura existentă, iluminat public; rețele de utilități, inclusiv relocări ale acestora etc.;
* Activități de promovare a mobilității urbane durabile: măsuri soft, campanii pentru promovarea transportului public și a deplasărilor cu bicicleta, promovarea siguranței rutiere în cadrul unor proiecte integrate, etc,

Perioada de depunere a proiectelor va începe la data **de 07.05.2024, ora 12:00:00** și se va încheia la data de **07.11.2024, ora 12:00:00.**

Ghidul final al solicitantului de finanțare însoțit de anexe aferent Intervenției regionale 4.1 Mobilitate urbană sustenabilă - apelul 2 poate fi consultat [**aici**](https://www.vest.ro/prioritatea-4-regiune-cu-mobilitate-sustenabila/mobilitate-urbana-sustenabila)**.**

Sursa: ADR Vest

\*

AFIR: PRELUNGIRE sesiune primire proiecte - Investiții în exploatații pomicole

Agenţia pentru Finanțarea Investițiilor Rurale (AFIR) anunţă PRELUNGIREA primei sesiuni din 2024 de depunere a Cererilor de finanţare pentru **DR-15 *„Investiții în exploatații pomicole”*** până la data de **31 mai 2024.**

Pentru mai multe detalii, accesați pagina:

<https://www.afir.ro/instrumente/sesiuni/sesiuni-primire-proiecte/>

Sursa: AFIR

🏵🏵🏵

Din Actualitatea Europeană

Alegerile europene din 9 iunie: buletin informativ

*Pe măsură ce ne apropiem de alegerile europene din iunie, serviciul de presă al Parlamentului va publica un buletin informativ săptămânal, evidențiind principalele știri legate de alegeri ale săptămânii, astfel încât să nu pierdeți nimic din informațiile disponibile. Buletinul informativ va fi publicat în fiecare vineri până pe 7 iunie.*

**Notaţi-vă în calendar**

* Instituțiile UE din Bruxelles își [deschid porțile](https://europeday.europa.eu/index_ro) pentru public **sâmbătă, 4 mai**.
* **În perioada 8-9 mai**, clădirile de referință din întreaga UE vor fi iluminate pentru a marca Ziua Europei și „o lună până la alegerile europene.”
* Dezbaterea oficială Eurovision dintre candidații principali la funcția de președinte al Comisiei Europene va avea loc în sala de plen de la Bruxelles pe **23 mai** – click [aici](https://www.europarl.europa.eu/news/ro/press-room/20240415IPR20392/informatii-despre-dezbaterea-eurovision-si-seara-alegerilor) pentru informații despre modul în care jurnaliștii pot urmări sau participa la această dezbatere – aceștia au până pe 16 mai pentru a rezerva un loc în plen sau pentru a rezerva servicii și facilități audiovizuale.
* **În perioada 6-9 iunie** cetățenii europeni aleg deputații în Parlamentul European. Rezultatele vor fi disponibile în timp real pe site-ul internet al [rezultatelor alegerilor europene](https://results.elections.europa.eu/ro/). Jurnaliștii pot urmări rezultatele în direct la Bruxelles, unde sala de plen va fi transformată într-o sală de presă. Mai multe informații găsiți [aici](https://www.europarl.europa.eu/news/ro/press-room/20240415IPR20392/informatii-despre-dezbaterea-eurovision-si-seara-alegerilor) – termenul limită pentru depunerea cererilor pentru un loc pentru presă în hemiciclu, în noaptea alegerilor este **24 mai**.

**Folosește-ți votul sau alții vor decide pentru tine**

Parlamentul European a lansat săptămâna aceasta [cea de-a doua fază a campaniei](https://www.europarl.europa.eu/news/ro/press-room/20240429IPR20867/campania-electorala-a-ue-arata-ca-votul-e-esential-pentru-a-proteja-democratia) sale pentru alegeri și a publicat un film de 4 minute intitulat „[Folosește-ți votul”,](https://www.youtube.com/watch?v=Iq92LPkiFI4) care conține mărturii ale unor persoane vârstnice din mai multe țări ale Uniunii. Ei le transmit generațiilor următoare poveștile lor de viață despre democrație și insistă că acest drept democratic nu poate fi considerat un dat. Materiale suplimentare de campanie sunt disponibile si pot fi descărcate [aici](https://together.europarl.europa.eu/ro/download-centre).

**Bine de știut**

Cum arată Parlamentul European la sfârșitul celei de-a noua legislaturi (2019-2024)? Cum a evoluat prezența la vot din 1979, când deputații europeni au fost aleși direct pentru prima dată? Știați că 60 % dintre deputații din cea de-a 9-a legislatură sunt pentru prima dată membri ai Parlamentului European? EPRS și-a actualizat recent briefingul „[Fapte și cifre](https://www.europarl.europa.eu/RegData/etudes/BRIE/2024/760403/EPRS_BRI(2024)760403_EN.pdf)”, care oferă o gamă largă de date-cheie despre Parlament – inclusiv o perspectivă istorică.

**Parteneriate**

Parlamentul European colaborează cu organizațiile societății civile pentru a-și spori și extinde mesajele către diferite categorii de public. Suntem în contact cu peste 500 de organizații paneuropene și cu multe altele la nivel național, care au promovat valorile UE și importanța alegerilor europene. Unele dintre aceste organizații sunt semnatare ale acordului de colaborare, devenind astfel parteneri de comunicare pentru alegerile europene. Pe 6 mai, președintele Metsola se va întâlni cu ei pentru a marca această realizare.

**Informaţii utile**

Doriti sa utilizati serviciile audiovizuale ale Parlamentului European în timpul alegerilor europene? [Kit-ul informativ pentru presă](https://www.europarl.europa.eu/news/ro/press-room/press-tool-kit/6/dupa-alegerile-europene) vă oferă informaţii despre acest lucru și multe alte detalii.

**Alte detalii**

Jurnaliștii profesioniști a căror activitate a fost publicată sau difuzată de mass-media cu sediul într-una dintre cele 27 de țări ale UE își pot depune candidaturile la Premiul Daphne Caruana Galizia pentru jurnalism. În fiecare an, acest premiu recompensează jurnalismul remarcabil care promovează sau apără principiile și valorile fundamentale ale UE. Jurnaliștii își pot trimite articolele aici până la 31 iulie 2024, ora 12:00 (CET)

\*

Campania electorală a UE arată că votul e esențial pentru a proteja democrația

**Parlamentul European lansează a doua etapă a campaniei sale de comunicare și subliniază cât de important este să votăm și să protejăm democrația.**

Între 6 și 9 iunie 2024, peste 370 de milioane de persoane din toate cele 27 de state membre ale Uniunii Europene sunt chemate să voteze la alegerile europene. Parlamentul European lansează a doua etapă a strategiei sale de comunicare. Obiectivul este să le ofere cetățenilor europeni și mai multe informații și să-i încurajeze să voteze.



A doua etapă se desfășoară sub sloganul „Folosește-ți votul. Sau alții vor decide pentru tine” și subliniază importanța democrației. Abordarea pe mai multe paliere include evenimente mass-media, comunicări online, implicarea unor parteneri publici și privați, inițiative de mobilizare a comunităților și programe educaționale special concepute pentru a rezona cu oamenii din întreaga Uniune Europeană.

Printre eforturile de comunicare se numără și videoclipul de patru minute „Folosește-ți votul”, care conține mărturii ale unor persoane vârstnice din mai multe țări ale Uniunii. Ei le transmit generațiilor următoare poveștile lor de viață despre democrație și insistă că acest drept democratic nu poate fi considerat un dat.

„*Democrația la nivelul Uniunii Europene este mai importantă ca niciodată. Votul dumneavoastră va decide direcția în care se va îndrepta Europa în următorii cinci ani. El va decide în ce fel de Europă ne dorim să trăim.*”, a declarat Roberta Metsola, Președinta Parlamentului European. „*Nu lăsați pe nimeni să aleagă în locul dumneavoastră, votați între 6 și 9 iunie 2024. Fiecare vot contează.”*

**O responsabilitate colectivă**

Uniunea Europeană se confruntă cu provocări care evoluează constant, iar alegerile din iunie 2024 se apropie cu pași repezi. În acest context, Parlamentul European își reafirmă angajamentul de a sprijini dialogul, unitatea și cetățenia activă. Sloganul „Folosește-ți votul. Sau alții vor decide pentru tine” ne reamintește că democrația este o moștenire prețioasă, care trebuie susținută și apărată de noi toți.

*„Democrația este o responsabilitate colectivă, nu față de o idee politică sau de o cauză specifică, ci față de noi toți”*, a declarat purtătorul de cuvânt al Parlamentului European Jaume Duch. *„În democrația noastră europeană, suntem mai uniți decât am putea crede, dincolo de națiuni, sensibilități politice și generații. Trăim vremuri polarizate și e ușor să uităm asta. Campania noastră este concepută pentru a ne reaminti ceea ce ne unește.”*


Videoclipul central al campaniei explorează istoria eterogenă a numeroaselor țări europene care au suferit de pe urma unor conflicte armate sau a limitării libertăților individuale. El vorbește și despre fragilitatea democrației atunci când nu este susținută activ.

**Interesul pentru alegerile europene este în creștere**

În 2019, peste jumătate dintre alegătorii eligibili din Europa s-au prezentat la urne (50,6 %). 51,2% dintre cetățenii români au votat la alegerile europene din 2019.

[Sondajul de opinie Eurobarometru din primăvara lui 2024](https://bucharest.europarl.europa.eu/ro/news/situatia-geopolitica-face-ca-votul-la-alegerile-europene-sa-fie-si-mai-importanta), la care au răspuns peste 26 000 de cetățeni din toate țările Uniunii, arată că peste 60 % dintre europeni sunt interesați de alegerile europene din 6-9 iunie, cu 11 puncte procentuale mai mult decât în primăvara anului 2019 (sondaj realizat cu trei luni înainte de alegerile europene anterioare). În plus, 71 % dintre respondenți declară că probabil vor vota, o cifră cu 10 puncte procentuale mai mare decât în sondajul anterior. 74% dintre cetățenii români spun că probabil vor vota la următoarele alegeri europene, cu 19 puncte procentuale mai mult decât înainte de alegerile europene din 2019, când 55% dintre români spuneau că este probabil să voteze.

Patru din cinci europeni sunt de acord cu afirmația că „Votul este important pentru a menține democrația puternică” (81 %) și că „Votul este important pentru a asigura un viitor mai bun următoarelor generații” (84 %). Peste opt europeni din zece (81 %) consideră că a vota este cu atât mai important în situația geopolitică actuală.

**Videoclipul „Folosește-ți votul” și nouă versiuni adaptate pentru televiziune, cinema, radio și rețelele sociale vor fi distribuite în toate statele membre începând din 29 aprilie 2024.**

Videoclipurile pot fi găsite pe [site-ul internet al Parlamentului European privind alegerile europene](https://alegerile-europene.eu/) și pe [canalul de YouTube al Biroului Parlamentului European în România](https://youtu.be/Iq92LPkiFI4?si=Np1kGc2svnfOubXr). De asemenea, vor fi disponibile versiuni adaptate pentru TV, cinema, radio și social media.

\*

Premiul Daphne Caruana Galizia pentru jurnalism - apel la candidaturi

* Premiu anual acordat pentru a recompensa jurnalismul de o calitate excepțională care promovează sau apără valorile fundamentale ale Uniunii Europene
* Câștigătorul este ales de un juriu independent alcătuit din reprezentanți ai presei și ai societății civile
* Premiu în valoare de 20 000 EUR
* Ceremonia de decernare are loc la mijlocul lunii octombrie, pentru a comemora asasinarea jurnalistei Daphne Caruana Galizia

[[](https://www.europarl.europa.eu/resources/library/images/20211013PHT14834/20211013PHT14834_original.png)](https://www.europarl.europa.eu/resources/library/images/20211013PHT14834/20211013PHT14834_original.png" \o "Deschidere într-o nouă fereastră" \t "_blank)Premiul Daphne Caruana Galizia pentru jurnalism se acordă anual în jurul datei de 16 octombrie, ziua când a fost asasinată jurnalista © PE

**Pe 3 mai, Ziua Mondială a Libertății Presei, Parlamentul European a lansat oficial apelul la candidaturi pentru Premiul Daphne Caruana Galizia pentru jurnalism.**

Premiul recompensează anual materialele jurnalistice de o calitate excepțională care promovează sau apără principiile și valorile fundamentale ale Uniunii Europene precum demnitatea umană, libertatea, democrația, egalitatea, statul de drept și drepturile omului.

Roberta Metsola, Președinta Parlamentului European, a declarat: „Jurnaliștii trebuie să fie liberi să-și facă munca. E o condiție care nu se negociază. Parlamentul European își reînnoiește în fiecare an angajamentul de a susține libertatea presei și a mass-mediei, în semn de omagiu pentru jurnalista neînfricată Daphne Caruana Galizia. Daphne a fost asasinată, dar spiritul ei dăinuie în munca jurnaliștilor care, la fel ca ea, apără adevărul, pluralismul și justiția. Acest premiu le aparține.”

Premiul este deschis jurnaliștilor profesioniști și echipelor de jurnaliști profesioniști de orice naționalitate. Candidatura trebuie să conțină materiale aprofundate, publicate sau difuzate de organizații mass-media cu sediul în una dintre cele 27 de țări ale Uniunii Europene. Premiul urmărește să sprijine și să scoată în evidență importanța jurnalismului profesionist pentru garantarea demnității umane, a libertății, democrației, egalității, statului de drept și drepturilor omului.

Materialul câștigător va fi ales de un juriu independent alcătuit din reprezentanți ai presei și ai societății civile din cele 27 de țări ale Uniunii și din reprezentanți ai principalelor asociații europene ale jurnaliștilor. Ceremonia de decernare are loc în fiecare an în jurul datei de 16 octombrie, data la care a fost asasinată Daphne Caruana Galizia.

Premiul și suma aferentă de 20 000 EUR demonstrează sprijinul ferm al Parlamentului European pentru jurnalismul de investigație și importanța pe care o acordă unei prese libere. Parlamentul a avertizat în ultimii ani în legătură cu încercările de subminare a pluralismului mass-mediei, atât din interiorul, cât și din afara Uniunii.

Eurodeputații au denunțat în repetate rânduri atacurile la adresa jurnaliștilor, îndeosebi atacurile unor politicieni din numeroase state membre, [și au cerut Comisiei să propună acte legislative pentru a combate procesele abuzive](https://www.europarl.europa.eu/news/ro/press-room/20211108IPR16838/sunt-necesare-norme-ue-impotriva-proceselor-abuzive-care-vizeaza-vocile-critice). Primele [norme noi pentru combaterea exercitării abuzive a drepturilor procesuale](https://www.europarl.europa.eu/news/ro/press-room/20240223IPR18074/noi-norme-ale-ue-pentru-a-apara-vocile-critice-de-intimidarile-judiciare) împotriva vocilor critice au fost aprobate în februarie 2024. Iar în martie Parlamentul a dat undă verde Legii europene privind libertatea mass-mediei, [o lege nouă care protejează jurnaliștii și libertatea presei din Uniune](https://www.europarl.europa.eu/news/ro/press-room/20240308IPR19014/legea-libertatii-mass-mediei-un-nou-act-care-va-proteja-jurnalistii).

Jurnaliștii își pot depune candidatura la Premiul Daphne Caruana Galizia pentru jurnalism până pe 31 iulie 2024, ora 12.00 (CET). Articolul sau articolele cu care intră în competiție trebuie transmise online, pe site-ul <https://daphnejournalismprize.eu/> .

**Cine a fost Daphne Caruana Galizia?**

Daphne Caruana Galizia a fost o jurnalistă, activistă anticorupție și bloggeriță din Malta. Ea a publicat investigații ample despre corupție, spălare de bani, crimă organizată, vânzarea cetățeniei și legăturile guvernului maltez cu dosarul Panama Papers. A fost hărțuită și amenințată, iar apoi ucisă pe 16 octombrie 2017, când i-a fost plasat explozibil sub mașină. În urma indignării opiniei publice față de modul în care autoritățile au anchetat moartea ei, prim-ministrul maltez Joseph Muscat a fost nevoit să demisioneze. Eurodeputații au criticat modul defectuos în care s-a realizat ancheta, iar în decembrie 2019 au cerut Comisiei Europene să ia măsuri.

În octombrie 2023, la șase ani de la asasinarea Daphnei Caruana Galizia, [Parlamentul s-a declarat preocupat de progresele limitate înregistrate în anchetarea morții ei.](https://www.europarl.europa.eu/doceo/document/TA-9-2023-0374_RO.html) Eurodeputații și-au exprimat regretul că investigația s-a soldat cu doar trei condamnări și au insistat că toți cei implicați trebuie aduși în fața justiției.

\*

Comisia adoptă o prelungire limitată a instrumentelor de criză aferente ajutoarelor de stat pentru a sprijini în continuare sectorul agricol și sectorul pescuitului

Comisia Europeană a adoptat o [modificare](https://competition-policy.ec.europa.eu/state-aid/temporary-crisis-and-transition-framework_en?prefLang=ro) a [Cadrului temporar de criză și de tranziție pentru ajutoarele de stat (TCTF)](https://eur-lex.europa.eu/legal-content/RO/TXT/?uri=CELEX%3A02023XC0317(01)-20231121) cu scopul de a prelungi cu șase luni anumite dispoziții ale cadrului menite să abordeze perturbările persistente ale pieței, în special în sectorul agricol și în cel al pescuitului.

La 11 aprilie 2024, Comisia [a consultat statele membre](https://ec.europa.eu/commission/presscorner/detail/ro/ip_24_1888) cu privire la persistența unei perturbări grave a economiei, care afectează în special sectoarele agriculturii primare, pescuitului și acvaculturii. De asemenea, Comisia a luat act de concluziile Consiliului European din 17 și 18 aprilie 2024 privind importanța unui sector agricol rezilient și sustenabil pentru securitatea alimentară și autonomia strategică a UE, precum și de încurajarea acestuia de a continua eforturile privind o posibilă extindere a TCTF.

În acest context, Comisia a decis să adopte o **prelungire limitată** a secțiunii 2.1 din TCTF **pentru sectorul agricol primar, precum și pentru sectoarele pescuitului și acvaculturii**. Această decizie de a amâna eliminarea treptată a TCTF permite statelor membre să acorde pentru încă șase luni, până la 31 decembrie 2024, cuantumuri limitate de ajutoare întreprinderilor care își desfășoară activitatea în sectoarele respective. Astfel, statele membre vor avea la dispoziție mai mult timp pentru a pune în aplicare măsuri de sprijin, dacă acest lucru este necesar.

Prelungirea nu include o creștere a plafoanelor stabilite pentru cuantumurile limitate ale ajutoarelor. Prin urmare, statele membre vor putea acorda în continuare întreprinderilor afectate de criză sau de sancțiunile impuse și contramăsurile luate ulterior, inclusiv de către Rusia, ajutoare de până la 280 000 EUR pentru sectorul agricol și de până la 335 000 EUR pentru sectoarele pescuitului și acvaculturii.

Modificarea de astăzi **nu afectează celelalte dispoziții ale TCTF**:

* secțiunea 2.1, care permite statelor membre să acorde cuantumuri limitate de ajutoare, va fi eliminată treptat până la 30 iunie 2024 pentru toate sectoarele, mai puțin pentru producția agricolă primară, pescuit și acvacultură;
* secțiunea 2.4, care permite statelor membre să acorde ajutoare pentru compensarea prețurilor ridicate la energie, va fi, de asemenea, eliminată treptat până la 30 iunie 2024;
* secțiunile 2.2 și 2.3 privind sprijinul de lichiditate sub formă de garanții de stat și de împrumuturi subvenționate și secțiunea 2.7 privind măsurile menite să sprijine reducerea cererii de energie electrică au fost deja eliminate treptat la 31 decembrie 2023; în timp ce
* secțiunile 2.5, 2.6 și 2.8, care vizează accelerarea tranziției verzi și reducerea dependențelor de combustibili, vor rămâne disponibile până la 31 decembrie 2025.

În paralel cu modificarea de astăzi, Comisia va **lansa**, de asemenea, **o revizuire a** [**Regulamentului privind ajutoarele**](https://eur-lex.europa.eu/legal-content/RO/TXT/?uri=CELEX%3A02013R1408-20231025) [***de minimis* în sectorul agricol**](https://eur-lex.europa.eu/legal-content/RO/TXT/?uri=CELEX%3A02013R1408-20231025), având în vedere presiunea inflaționistă din ultimii ani și contextul actual în care, printre altele, prețurile ridicate ale materiilor prime afectează sectorul agricol. Regulamentul respectiv scutește cuantumurile reduse de ajutoare acordate în sectorul agricol de controlul ajutoarelor de stat, deoarece se consideră că acestea nu au niciun impact asupra concurenței și a schimburilor comerciale de pe piața unică. Mai precis, statele membre pot acorda sectorului agricol un sprijin de până la 20 000 EUR per beneficiar (25 000 EUR, dacă statul membru are un registru central pentru înregistrarea ajutoarelor *de minimis*) pentru o perioadă de 3 ani, fără a notifica ajutorul în prealabil Comisiei în vederea aprobării. Normele *de minimis* în sectorul agricol au fost revizuite ultima dată în 2019 și vor trebui revizuite din nou înainte de expirarea lor prevăzută la 31 decembrie 2027.

**Context**

[Cadrul temporar de criză](https://eur-lex.europa.eu/legal-content/RO/TXT/?uri=CELEX%3A52022XC0324%2810%29&qid=1699097777027) pentru ajutoarele de stat, adoptat la [23 martie 2022](https://ec.europa.eu/commission/presscorner/detail/ro/statement_22_1949), le-a permis statelor membre să recurgă la flexibilitatea oferită de normele privind ajutoarele de stat pentru **a sprijini economia în contextul războiului purtat de Rusia împotriva Ucrainei**. Cadrul temporar de criză a fost modificat la [20 iulie 2022](https://ec.europa.eu/commission/presscorner/detail/ro/ip_22_4622) și la [28 octombrie 2022](https://ec.europa.eu/commission/presscorner/detail/ro/IP_22_6468).

La [9 martie 2023](https://ec.europa.eu/commission/presscorner/detail/ro/ip_23_1563), Comisia a adoptat actualul [Cadru temporar de criză și de tranziție](https://eur-lex.europa.eu/legal-content/RO/TXT/?uri=CELEX:52023XC0317(01).) cu scopul de a încuraja luarea de măsuri de sprijin în sectoarele esențiale pentru **tranziția către o economie „zero net”**, în concordanță cu [Planul industrial al Pactului verde](https://ec.europa.eu/commission/presscorner/detail/ro/ip_23_510). La [20 noiembrie 2023](https://ec.europa.eu/commission/presscorner/detail/ro/ip_23_5861), Comisia a adoptat o prelungire limitată pentru anumite tipuri de ajutoare, având în vedere perturbările persistente ale pieței, în special în sectorul energiei.

În urma modificării de astăzi, TCTF permite:

* **secțiunea 2.1: cuantumuri limitate ale ajutoarelor**, acordate sub orice formă, până la 31 decembrie 2024, cu o valoare de până la 280 000 EUR pentru întreprinderile care își desfășoară activitatea în sectorul agricol primar și de până la 335 000 EUR pentru întreprinderile care își desfășoară activitatea în domeniul pescuitului sau acvaculturii, precum și de până la 2,25 milioane EUR în toate celelalte sectoare până la 30 iunie 2024;
* **secțiunea 2.4: ajutoare prin care să se ofere compensații întreprinderilor pentru prețurile ridicate la energie.** Ajutoarele, care pot fi acordate sub orice formă până la 30 iunie 2024, vor oferi compensații parțiale întreprinderilor, în special marilor consumatori de energie, pentru costurile suplimentare generate de creșterea excepțională a prețurilor lagaze șienergie electrică;
* **secțiunea 2.5: măsuri de accelerare a utilizării energiei din surse regenerabile**. Statele membre pot institui scheme de investiții în toate sursele regenerabile de energie, inclusiv hidrogenul din surse regenerabile, biogazul și biometanul, stocarea și căldura din surse regenerabile, inclusiv prin pompe de căldură, cu proceduri de ofertare simplificate care pot fi organizate rapid și care să prevadă, totodată, garanții suficiente pentru protejarea unor condiții de concurență echitabile. În cadrul unor astfel de scheme, ajutoarele pot fi acordate până la 31 decembrie 2025; după această dată, se vor aplica în continuare normele obișnuite privind ajutoarele de stat, în special dispozițiile relevante din [Orientările privind ajutoarele de stat pentru climă, energie și mediu (OACME)](https://ec.europa.eu/commission/presscorner/detail/ro/qanda_22_566);
* **secțiunea 2.6: măsuri de facilitare a decarbonizării proceselor industriale**. Pentru a accelera și mai mult diversificarea aprovizionării cu energie, statele membre pot sprijini investițiile care vizează eliminarea treptată a combustibililor fosili, în special prin electrificare, eficiență energetică și trecerea la utilizarea hidrogenului produs pe bază de energie electrică, cu respectarea anumitor condiții, existând posibilități sporite de sprijinire a decarbonizării proceselor industriale prin trecerea la combustibili pe bază de hidrogen. În cadrul unor astfel de scheme, ajutoarele pot fi acordate până la 31 decembrie 2025; după această dată, se vor aplica în continuare normele obișnuite privind ajutoarele de stat, în special dispozițiile relevante din [OACME](https://ec.europa.eu/commission/presscorner/detail/ro/qanda_22_566);
* **secțiunea 2.8: măsuri menite să accelereze și mai mult investițiile în sectoare-cheie pentru tranziția către economia „zero net”**,favorizând sprijinirea prin investiții a fabricării unor echipamente strategice, cum ar fi bateriile, panourile solare, turbinele eoliene, pompele de căldură, electrolizorii și a captării, utilizării și stocării dioxidului de carbon, precum și favorizând producția de componente-cheie și producția și reciclarea materiilor prime esențiale aferente. Ajutorul poate fi acordat în cadrul acestor măsuri până la 31 decembrie 2025. Mai multe informații cu privire la posibilitățile prin care pot fi sprijinite măsurile de accelerare a tranziției către o economie „zero net” sunt disponibile [aici](https://competition-policy.ec.europa.eu/document/ddb5f752-659a-41dc-9c39-fa01cc5eb880_en).

[Aici](https://ec.europa.eu/competition-policy/state-aid/ukraine_en) sunt disponibile mai multe informații privind Cadrul temporar de criză și de tranziție și alte acțiuni întreprinse de Comisie pentru a aborda impactul economic al războiului purtat de Rusia împotriva Ucrainei și pentru a promova tranziția către o economie „zero net”.

***Prin ajustarea de astăzi a Cadrului temporar de criză și de tranziție, Comisia își demonstrează din nou capacitatea de a acționa rapid și de a acorda statelor membre mai mult timp pentru a oferi sprijinul necesar fermierilor și pescarilor care se confruntă în continuare cu provocări specifice ca urmare a perturbărilor pieței cauzate de războiul Rusiei împotriva Ucrainei. În același timp, instrumentele temporare de ajutor de stat trebuie să fie limitate la nevoile specifice aferente crizei. Prin urmare, este o veste bună că alte elemente ale cadrului vor fi eliminate treptat, conform planificării, deoarece nu mai sunt necesare. Acesta este un semnal pozitiv al redresării în curs a Europei în urma crizelor cu care ne confruntăm. În plus, având în vedere presiunea inflaționistă din ultimii ani, Comisia lansează o revizuire a Regulamentului privind ajutoarele <em>de minimis</em> în sectorul agricol, care urmează să expire în 2027. Regulamentul poate fi utilizat de statele membre pentru a oferi fermierilor sume mici de sprijin, într-un mod rapid și flexibil. -*** *Margrethe Vestager, vicepreședintă executivă responsabilă cu politica în domeniul concurenței*

\*

UE alocă 4.5 milioane EUR pentru 324 de proiecte de cercetare ale oamenilor de știință ucraineni

Pentru a oferi sprijin continuu cercetării ucrainene, Comisia a triplat bugetul inițial al programului de burse Eurizon la 4.5 de milioane EUR în cadrul programului Orizont Europa. Invadarea Ucrainei de către Rusia a adus zilnic provocări pentru cercetători. Amenințarea constantă a atacurilor asupra infrastructurii critice, precum și imposibilitatea de a călători și reducerea finanțării de stat au împiedicat progresul cercetării. În pofida acestor provocări, oamenii de știință ucraineni își mențin angajamentul față de activitatea lor.

Se preconizează că programul de burse Eurizon va avea un impact pozitiv semnificativ asupra activității cercetătorilor ucraineni, inclusiv asupra posibilității de a-și relansa proiectele, de a desfășura activități de cercetare de vârf, de a stabili contacte stabile cu partenerii internaționali și de a extinde diseminarea cercetării. Programul de burse le va permite, de asemenea, să reducă stresul, să contribuie la soluționarea dificultăților familiale, să acceseze bibliotecile universitare străine, să păstreze specialiști IT și să identifice tendințele și cele mai bune practici în gestionarea publică.

În total, 65 de proiecte, inclusiv 324 de oameni de știință ucraineni, vor beneficia de programul de burse. Unele dintre ele și-au început deja activitatea, ultimul grup de proiecte primind granturi și începând cu 1 mai.

Proiectele își vor desfășura activitățile de cercetare în toate domeniile științifice și se vor desfășura în colaborare cu infrastructurile europene de cercetare.

**Istoricul dosarului**

În aprilie 2023, proiectul Eurizon, finanțat [de](https://www.eurizon-project.eu/) UE, și-a lansat programul de burse „**Granturi de cercetare la distanță pentru cercetători din Ucraina”**. Obiectivul a fost de a oferi burse pe termen scurt cu o durată de 6 sau 12 luni cercetătorilor vulnerabili. Programul de burse finanțează proiecte de cercetare desfășurate în colaborare cu infrastructurile [europene de cercetare](https://research-and-innovation.ec.europa.eu/funding/funding-opportunities/funding-programmes-and-open-calls/horizon-europe/research-infrastructures_en).

Inițial, proiectul Eurizon a anticipat primirea unui număr maxim de 70 de cereri și se preconiza că va sprijini aproximativ 22 de echipe, totalizând aproximativ 90 de cercetători, cu un buget de 1.5 milioane EUR. Cererea de propuneri s-a încheiat în mai 2023, în urma unei ample campanii de diseminare în Ucraina. Răspunsul a depășit așteptările, cu **un total de 786 de cereri primite**, dintre care 730 erau eligibile. Pentru a răspunde cererii ridicate, în ianuarie 2024, Comisia a decis să tripleze bugetul alocat inițial la 4.5 milioane EUR, finanțând în prezent 65 de proiecte, inclusiv 324 de cercetători.

Candidaturile au provenit de pe întreg teritoriul Ucrainei, majoritatea fiind de la Kiev, urmată de Harkov și Liov. Tinerii cercetători au fost bine reprezentați în rândul solicitanților. În ceea ce privește dimensiunea de gen, 88 % din echipe au inclus femei.

Cererile eligibile au acoperit diverse domenii tematice, cum ar fi:

* 38 % științe fizice și inginerie
* 15 % mediu
* 15 % inovare socială și culturală
* 14 % sănătate și alimentație
* 10 % pentru energie
* 6 % infrastructuri de date, informatică și cercetare digitală

Din cauza războiului de agresiune în curs al Rusiei, Ucraina se confruntă cu daune din ce în ce mai mari aduse infrastructurii de cercetare, cu provocări logistice și financiare în ceea ce privește susținerea activităților de cercetare în țară și cu o pierdere de profesioniști calificați.

Unul dintre jaloane este lansarea [biroului Orizont Europa de la Kiev](https://op.europa.eu/en/web/eu-law-and-publications/publication-detail/-/publication/5172e99a-a07f-11ee-b164-01aa75ed71a1). În plus, UE s-a angajat să ofere o altă [asistență specifică și practică](https://op.europa.eu/en/web/eu-law-and-publications/publication-detail/-/publication/7ad24d48-a07e-11ee-b164-01aa75ed71a1) comunității ucrainene de cercetare și inovare.

**Pentru mai multe Informații**

[Solidaritatea UE cu Ucraina – Comisia Europeană](https://eu-solidarity-ukraine.ec.europa.eu/index_en)

[Cooperarea internațională cu Ucraina în domeniul cercetării și inovării](https://research-and-innovation.ec.europa.eu/strategy/strategy-2020-2024/europe-world/international-cooperation/association-horizon-europe/ukraine_en)

[Majorarea bugetului pentru programul nostru de burse „Granturi de cercetare la distanță pentru cercetătorii ucraineni”](https://www.eurizon-project.eu/news/updates/important_update_on_eurizon_fellowship_programme/)

[Biroul Orizont Europa în Ucraina – Biroul Orizont Europa în Ucraina](https://horizon-europe.org.ua/en/heo-in-ua/)

[Orizont Europa: Infrastructuri de cercetare – Comisia Europeană](https://rea.ec.europa.eu/funding-and-grants/horizon-europe-research-infrastructures_en)

***Infrastructurile de cercetare excelente stau la baza fiecărui progres științific. Întrucât programul de burse Eurizon a primit un număr incredibil de solicitanți, nu vom păstra tăcerea față de nevoile comunității de cercetare și inovare din Ucraina. La peste doi ani de la invazia pe scară largă a Rusiei și la un an de la lansarea acestei oportunități de finanțare, pot confirma că finanțarea UE în valoare de 4.5 de milioane EUR este pregătită să sprijine oamenii de știință din Ucraina să își continue activitățile de cercetare. Vom continua să fim alături de Ucraina și de cercetătorii săi.-*** *Iliana Ivanova, comisar european pentru inovare, cercetare, cultură, educație și tineret*

\*

Ziua Europei 2024: instituțiile europene din întreaga Europă îi invită pe cetățeni să participe la evenimentele organizate cu ocazia Zilelor Porților Deschise

La 9 mai, Ziua Europei, UE își sărbătorește realizările în ceea ce privește unitatea și pacea durabilă, comemorând semnarea Declarației Schuman în 1950. Cu o lună înainte de alegerile europene (care se vor desfășura în perioada 6-9 iunie), cetățenii vor avea ocazia de a vizita instituțiile UE de la Bruxelles și din alte orașe, pentru a afla mai multe despre ce face Europa pentru ei și împreună cu ei. Cetățenii vor fi invitați să participe la dezbateri, la spectacole live, la jocuriși la alte activități.

**Parlamentul European**

[Ziua Europei](https://www.europarl.europa.eu/europe-day/ro/) în Parlamentul European va avea loc la 4 mai și va debuta cu o ceremonie de deschidere la care va participa vicepreședintele [Marc Angel](https://www.europarl.europa.eu/meps/en/202073/MARC_ANGEL/home) (S&D, LU), urmată de activități pentru toate vârstele, cu standuri de informare și sesiuni scurte pe teme precum lupta împotriva dezinformării, femeile în politică și campaniile electorale. Cetățenii vor fi invitați să descopere cum se votează la alegerile europene, de ce este important votul și cum pot contribui la protejarea democrației. Vor avea loc vizite ghidate ale [expoziției VOTE](https://visiting.europarl.europa.eu/en/event/brussels/exhibition-vote) (Parlamentarium) de la Bruxelles. Consultați programul complet [aici](https://www.europarl.europa.eu/europe-day/ro/program/) și evenimentele organizate în cele 27 de țări ale UE [aici](https://www.europarl.europa.eu/europe-day/ro/local-events/).

**Consiliul Uniunii Europene**

La 4 mai, la Consiliul de la Bruxelles, vizitatorii vor avea ocazia de a păși pe urmele liderilor UE. Pe tot parcursul zilei, vor fi organizate vizite ghidate, fără înregistrare prealabilă, ceea ce le va permite cetățenilor să exploreze și arhitectura clădirilor Consiliului. Vizitatorii mai tineri vor putea participa la o serie de activități dedicate lor, inclusiv la o vânătoare de comori. Fiecare dintre cele 27 de state membre va avea un stand la care își va prezenta tradițiile naționale, specialitățile culinare și atracțiile turistice. Vizitatorii vor putea să le descopere într-un mod interactiv și să asiste la spectacole live. Va avea loc o expoziție dedicată celei de-a 20-a aniversări a extinderii UE din 2004. Mai multe informații [aici](https://www.consilium.europa.eu/ro/events/europe-day-2024/).

**Comisia Europeană**

La 4 mai, cetățenii sunt invitați să viziteze clădirea Berlaymont. Comisia le va oferi cetățenilor ocazia de a afla care este rolul său, de a explora satele tematice create pentru acest eveniment și de a descoperi istoria și valorile UE. Vizitatorii vor avea ocazia să afle ce face Comisia pentru a ne apăra democrația și diversitatea, precum și în ce mod construim un viitor mai digital și mai ecologic. O secțiune specială va fi consacrată sprijinului pe care îl oferim Ucrainei. Activități speciale vor marca cea de-a 20-a aniversare a extinderii UE din 2004, sărbătorirea a 25 de ani de existență a monedei euro și aniversarea celor 30 de ani ai pieței unice. Programul complet este disponibil [aici](https://europeday.europa.eu/european-commission-2024_ro). Reprezentanțele din statele membre vor organiza, la rândul lor, [evenimente](https://commission.europa.eu/about-european-commission/contact/representations-member-states_ro).

**Banca Centrală Europeană**

Cetățenii vor avea ocazia să afle mai multe despre euro, moneda comună a 20 de țări din UE, despre proiectul privind moneda euro digitală și despre ce face BCE pentru a menține prețurile stabile și băncile sigure și solide. La 4 mai, cetățenii se vor putea întâlni cu experți ai BCE la sediul Comisiei Europene de la Bruxelles (mai multe informații [aici](https://europeday.europa.eu/european-commission-2024_ro)). În aceeași seară, BCE va deschide porțile sediului său din Frankfurt pentru vizitatorii înregistrați în prealabil, ca parte a inițiativei „[Noaptea Muzeelor](https://nacht.museumsufer.de/en/)”, iar la 9 mai va participa la [Festivalul Europei de la Frankfurt](https://frankfurt.de/service-und-rathaus/verwaltung/aemter-und-institutionen/koordinierungsstelle-eu-angelegenheiten/projekte/europa-feste/europa-fest-2024).

**Curtea de Conturi Europeană**

La 9 mai, auditorii UE din Luxemburg vor propune jocuri interactive interesante și le vor oferi cetățenilor posibilitatea de participa la un quiz pentru a-și testa competențele în materie de audit. Familiile și persoane de toate vârstele vor putea afla cum contribuie CCE la protejarea banilor cetățenilor UE. Programul complet [aici](https://www.europarl.europa.eu/europe-day/assets/pdf/en_2024-luxembourg-europe-day-program.pdf).

**Serviciul European de Acțiune Externă**

La 4 mai, vizitatorii Serviciului European de Acțiune Externă sunt invitați să experimenteze în mod direct realitatea dinamică a activității serviciului diplomatic al UE de la Bruxelles și din întreaga lume. Ei vor lua parte la discuții cu ambasadorii UE și vor afla mai multe despre rolul Uniunii în promovarea păcii, a drepturilor omului și a dezvoltării durabile în lume. Vor asista la concerte, spectacole de dans, ateliere și vor fi inspirați de tradițiile culinare din diferite locuri de pe glob. Această experiență imersivă va fi îmbogățită de diferitele filme proiectate în sala de cinematograf. Copiii vor fi invitații noștri de onoare, pentru care am organizat numeroase activități distractive, inclusiv un spectacol de teatru de păpuși. Programul complet [aici](https://www.eeas.europa.eu/eeas/eeas-open-day-2024-europe-day_en).

**Comitetul Economic și Social European**

Casa societății civile organizate a UE își va deschide porțile la Bruxelles, la 4 mai. Membrii CESE vor participa la discuții animate cu cetățenii și le vor asculta preocupările. Programul zilei include jocuri interactive, un quiz referitor la UE, concerte și activități pentru copii. Vizitatorii clădirii CESE vor putea, de asemenea, să-i întâmpine pe membrii și personalul CESE la finalul unei curse de ciclism menite să sensibilizeze opinia publică cu privire la alegerile europene. Programul complet al activităților [aici](https://www.eesc.europa.eu/ro/agenda/our-events/events/celebrate-europe-day-and-learn-about-eesc-open-doors-day-4-may).

**Comitetul European al Regiunilor**

Adunarea regiunilor și orașelor din UE își va deschide porțile sediului de la Bruxelles la 4 mai, pentru a-i aduce laolaltă pe cetățeni și pe politicienii aleși la nivel regional și local. Standurile și activitățile interactive vor oferi ocazia de a afla mai multe despre rolul și angajamentul Comitetului Regiunilor în ceea ce privește reducerea distanței dintre UE și comunitățile sale locale. Pentru a marca evenimentul – și cea de-a 30-a aniversare a Comitetului – va avea loc un festival al regiunilor și orașelor, cu degustări, concursuri de întrebări și un spectacol digital, care va oferi ocazia de a celebra diversitatea teritoriilor noastre. Mai multe informații [aici](https://cor.europa.eu/ro/engage/Pages/europe-day.aspx).

**Banca Europeană de Investiții**

Vizitatorii standului organizat de Banca Europeană de Investiții cu ocazia Zilei Europei la Bruxelles, în 4 mai, și la Luxemburg, în 9 mai, vor putea explora proiectele emblematice finanțate de BEI în țara lor (detalii [aici](https://www.eib.org/en/events/eib-europe-day-2024)). De asemenea, vizitatorii vor putea descoperi inițiative finanțate de BEI, cum ar fi spitale locale, infrastructuri de transport precum trenurile sau metrourile ori barierele împotriva inundațiilor care le protejează orașele. Ei vor avea acces la informații legate de UE și vor putea participa la un quiz pentru a câștiga un premiu!

**Context**

La 9 mai, Europa comemorează documentul fondator al UE – [Declarația Schuman](https://european-union.europa.eu/principles-countries-history/history-eu/1945-59/schuman-declaration-may-1950_ro). Semnată la 9 mai 1950, declarația a reprezentat piatra de temelie a cooperării în Europa și a păcii pe continentul nostru. Ziua Europei este un simbol al deschiderii, al transparenței, al democrației și al unității UE.

Ediția din acest an a Zilei Europei are loc la 45 de ani de la primele alegeri europene din 1979 și cu puțin înainte de alegerile din 2024, care se vor desfășura în perioada [6-9 iunie](https://www.europarl.europa.eu/news/en/press-room/press-tool-kit) în toate țările UE.

**INFORMAȚII SUPLIMENTARE**

Site-ul PE dedicat Zilei Europei

<https://www.europarl.europa.eu/europe-day/ro/>

Site-ul interinstituțional dedicat Zilei Europei 2024

<https://europeday.europa.eu/index_ro>

Site-ul dedicat alegerilor europene

<https://elections.europa.eu/ro/>

Dosar de presă privind alegerile europene


<https://www.europarl.europa.eu/news/en/press-room/press-tool-kit>

\*

Licitația Băncii Europene pentru Hidrogen oferă 720 de milioane EUR pentru producția de hidrogen din surse regenerabile în Europa

Comisia **acordă aproape 720 de milioane EUR pentru șapte proiecte privind hidrogenul din surse regenerabile** în Europa, selectate prin intermediul primei proceduri de ofertare concurențiale în cadrul [Băncii Europene pentru Hidrogen](https://energy.ec.europa.eu/topics/energy-systems-integration/hydrogen/european-hydrogen-bank_en).Fondurile pentru această licitație provin din veniturile sistemului UE de comercializare a certificatelor de emisii.Ofertanții câștigători vor produce hidrogen din surse regenerabile în Europa și vor primi o subvenție pentru a reduce diferența de preț dintre costurile lor de producție și prețul de piață al hidrogenului, care este determinat în prezent de producătorii de energie din surse neregenerabile. Prin urmare, Banca Europeană pentru Hidrogen contribuie la extinderea utilizării combustibililor mai ecologici, ceea ce va contribui la decarbonizarea industriei europene. Hidrogenul din surse regenerabile pe care îl produc va fi utilizat în sectoare precum oțelul, produsele chimice, transportul maritim și îngrășămintele.

Cele 7 de proiecte selectate au fost câștigătorii unei licitații suprasubscrise, care a atras în total 132 de oferte. Împreună, ofertanții câștigători **intenționează să producă 1.58** **milioane de tone de hidrogen din surse regenerabile pe o perioadă de zece ani, evitând peste 10 milioane de tone de emisii de CO2**. Proiectele selectate sunt situate în 4 țări europene. Aceștia au depus oferte cu o valoare cuprinsă între 0.37 și 0,48 EUR pe kilogram de hidrogen din surse regenerabile produs și au îndeplinit, de asemenea, celelalte cerințe de calificare. Subvenția pe care o vor primi cele 7 de proiecte variază între 8 milioane EUR și 245 milioane EUR.

**Acestea sunt proiectele selectate:**

În plus, prin intermediul noului mecanism de „licitații ca serviciu”, [Germania a pus la dispoziție fonduri naționale în valoare de 350 de milioane EUR pentru cele mai bine clasate proiecte din Germania care nu s-au](https://ec.europa.eu/commission/presscorner/detail/en/ip_24_657) calificat pentru sprijin la nivelul UE, dar care îndeplinesc criteriile de eligibilitate. Autoritățile germane vor [selecta și vor comunica](https://www.bmwk.de/Redaktion/DE/Downloads/H/h2-pilotausschreibung-eu-innovationsfonds.html) proiectele câștigătoare. Schema „[licitații ca serviciu](https://climate.ec.europa.eu/eu-action/eu-funding-climate-action/innovation-fund/competitive-bidding_en)” este deschisă tuturor statelor membre, permițându-le să beneficieze de platforma de licitație la nivelul UE și să acorde finanțare națională unor proiecte suplimentare. Comisia invită alte state membre să profite de acest serviciu pentru viitoarele licitații.

**Etapele următoare**

Cele șapte proiecte selectate vor începe acum să își pregătească acordurile individuale de grant cu [Agenția Executivă Europeană pentru Climă, Infrastructură și Mediu (CINEA)](https://cinea.ec.europa.eu/programmes/innovation-fund_en). Se preconizează că aceste acorduri vor fi semnate până cel târziu în noiembrie 2024.

Proiectele selectate vor trebui să **înceapă să producă hidrogen din surse regenerabile în termen de maximum 5 ani** de la semnarea acordului de grant. Aceștia vor primi subvenția pentru prima fixă acordată pentru o perioadă de până la 10 ani pentru producția certificată și verificată de hidrogen din surse regenerabile.

Comisia **intenționează să lanseze o a doua licitație a Băncii Europene pentru Hidrogen până la sfârșitul acestui an**. Aceasta se va [baza pe lecțiile învățate în urma acestei licitații-pilot](https://climate.ec.europa.eu/eu-action/eu-funding-climate-action/innovation-fund/competitive-bidding_en#ref-2024-auction-for-renewable-hydrogen-production--draft-terms-and-conditions-tcs) și, de asemenea, va consulta în continuare părțile interesate înainte de lansarea următoarei licitații.

**Istoricul dosarului**

[Fondul pentru inovare](https://climate.ec.europa.eu/eu-action/eu-funding-climate-action/innovation-fund_en) este cel mai mare program de finanțare al UE pentru implementarea tehnologiilor inovatoare care contribuie la obiectivul zero emisii nete, cu un buget estimat de 40 miliarde EUR din veniturile obținute din licitarea certificatelor în cadrul sistemului [UE de comercializare a certificatelor](https://climate.ec.europa.eu/eu-action/eu-emissions-trading-system-eu-ets_en) de emisii în perioada 2020-2030.

[Banca Europeană pentru Hidrogen](https://eur-lex.europa.eu/legal-content/EN/TXT/?uri=CELEX%3A52023DC0156&qid=1682349760946), anunțată de președinta **von der Leyen** în discursul său privind starea Uniunii Europene din 2022, este o inițiativă menită să faciliteze producția internă a UE și importurile de hidrogen din surse regenerabile. Scopul său este de a debloca investițiile private în UE și în țările terțe prin abordarea provocărilor în materie de investiții, prin eliminarea deficitului de finanțare și prin conectarea viitoarei aprovizionări cu hidrogen din surse regenerabile a consumatorilor.

Prima licitație a Băncii Europene pentru Hidrogen a primit 132 de oferte din partea a 17 de țări europene, solicitând de peste 15 ori bugetul disponibil în valoare de 800 milioane EUR. 119 de propuneri au fost considerate eligibile și admisibile, fiind apoi clasificate în funcție de prețul lor de ofertă și evaluate de [Agenția Executivă Europeană pentru Climă, Infrastructură și Mediu (CINEA)](https://cinea.ec.europa.eu/programmes/innovation-fund_en). Ofertele depuse au variat între 0,37 EUR și 4,5 EUR pe kilogram de hidrogen din surse regenerabile produs.

**Pentru mai multe informații**

[Rezultatele licitației-pilot a Băncii de hidrogen și întrebări frecvente](https://climate.ec.europa.eu/eu-action/eu-funding-climate-action/innovation-fund/competitive-bidding_en)

Comunicat [de presă: Comisia lansează prima licitație a Băncii Europene pentru Hidrogen, cu subvenții în valoare de 800 de milioane EUR pentru producția de hidrogen din surse regenerabile](https://ec.europa.eu/commission/presscorner/detail/en/ip_23_5982)

Declarația [comună UE-Germania: Participarea Germaniei la programul „Auctions-as-a-Service” al Băncii Europene pentru Hidrogen](https://ec.europa.eu/commission/presscorner/detail/en/ip_23_5823)

Comunicat [de presă: Autorizarea ajutorului de stat pentru contribuția germană la licitații ca serviciu](https://ec.europa.eu/commission/presscorner/detail/en/ip_24_657)

[Știri: Licitația-pilot a Băncii Europene pentru Hidrogen – 132 de oferte primite de la 17 de țări europene](https://cinea.ec.europa.eu/news-events/news/european-hydrogen-bank-pilot-auction-132-bids-received-17-european-countries-2024-02-19_en)

[Tabloul de bord al Fondului pentru inovare](https://dashboard.tech.ec.europa.eu/qs_digit_dashboard_mt/public/sense/app/6e4815c8-1f4c-4664-b9ca-8454f77d758d/sheet/bac47ac8-b5c7-4cd1-87ad-9f8d6d238eae/state/analysis)

[Proiecte ale Fondului pentru inovare](https://climate.ec.europa.eu/eu-action/eu-funding-climate-action/innovation-fund/innovation-fund-projects_en)

[Fondul pentru inovare](https://climate.ec.europa.eu/eu-action/eu-funding-climate-action/innovation-fund_en)


***Banca Europeană pentru Hidrogen va oferi un sprijin valoros pentru decarbonizarea industriei europene. Numărul mare de oferte și investițiile atribuite astăzi reprezintă un semnal clar de încredere în piața emergentă a hidrogenului din surse regenerabile. Există o rezervă solidă de proiecte în Europa și o industrie competitivă. Acestea sunt semne încurajatoare pentru viitorul acestei tehnologii importante care contribuie la obiectivul zero emisii nete.***

*Maroš Šefčovič, vicepreședinte executiv pentru Pactul verde european, relații interinstituționale și prospectivă*

\*

Comisia și autoritățile naționale de protecție a consumatorilor iau măsuri împotriva a 20 de companii aeriene pentru practici înșelătoare de dezinformare ecologică

Comisia și autoritățile naționale de protecție a consumatorilor iau măsuri împotriva a 20 de companii aeriene pentru practici înșelătoare de dezinformare ecologică.

În urma unei alerte lansate de Organizația Europeană a Consumatorilor (BEUC), Comisia Europeană și autoritățile de protecție a consumatorilor din UE [Rețeaua autorităților de cooperare în materie de protecție a consumatorului (CPC)] au trimis unui număr de 20 de companii aeriene scrisori, în care au semnalat mai multe tipuri de afirmații potențial înșelătoare legate de mediu și prin care le-au invitat ca, în termen de 30 de zile, să își alinieze practicile la legislația UE privind protecția consumatorilor.

Rețeaua CPC, condusă de Direcția Generală pentru Inspecție Economică din Belgia, Autoritatea pentru Consumatori și Piețe din Țările de Jos, Autoritatea norvegiană pentru protecția consumatorilor și Direcția Generală pentru Consumatori din Spania, s-a concentrat asupra **afirmațiilor companiilor aeriene potrivit cărora emisiile de CO2 generate de un zbor ar putea fi compensate** prin proiecte climatice sau prin utilizarea de combustibili durabili, la care consumatorii ar putea contribui prin plata unor taxe suplimentare. Autoritățile sunt preocupate de faptul că practicile identificate pot fi considerate acțiuni/omisiuni înșelătoare, interzise în temeiul articolelor 5, 6 și 7 din [Directiva privind practicile comerciale neloiale](https://eur-lex.europa.eu/legal-content/RO/TXT/HTML/?uri=CELEX:32005L0029). Pe de altă parte, companiile aeriene nu au precizat încă dacă aceste afirmații pot fi justificate prin dovezi științifice solide.

**Principalele elemente ale acțiunii:**

Comisia Europeană și rețeaua CPC au identificat mai multe tipuri de practici potențial înșelătoare adoptate de 20 de companii aeriene, printre care se numără:

* crearea unei impresii incorecte că plata unei taxe suplimentare pentru finanțarea unor proiecte climatice cu impact mai redus asupra mediului sau pentru sprijinirea utilizării combustibililor de aviație alternativi poate reduce sau contrabalansa pe deplin emisiile de CO2;
* utilizarea termenului „combustibili de aviație durabili” (SAF) fără a prezenta în mod clar impactul acestor combustibili asupra mediului;
* utilizarea termenilor „verde”, „durabil” sau „responsabil” în mod absolut sau utilizarea altor afirmații implicite legate de mediu;
* afirmarea faptului că o anumită companie aeriană se îndreaptă către un nivel net al emisiilor de gaze cu efect de seră (GES) egal cu zero sau către o performanță de mediu viitoare, fără angajamente și obiective clare și verificabile și fără un sistem independent de monitorizare;
* punerea la dispoziția consumatorilor a unui „calculator” pentru emisiile de CO2 generate de un anumit zbor, fără a furniza dovezi științifice suficiente cu privire la fiabilitatea unui astfel de calcul sau informații privind elementele utilizate pentru efectuarea unui astfel de calcul;
* punerea la dispoziția consumatorilor a unei comparații a zborurilor în ceea ce privește emisiile lor de CO2, fără a furniza informații suficiente și exacte cu privire la elementele pe care se bazează comparația.

**Etapele următoare**

Comisia Europeană și autoritățile CPC au invitat întreprinderile să furnizeze un răspuns în termen de 30 de zile, în care să prezinte măsurile propuse pentru a răspunde preocupărilor care decurg din afirmațiile lor de marketing legate de mediu în temeiul legislației UE privind protecția consumatorilor. După ce va primi răspunsurile din partea companiilor, Comisia Europeană va organiza reuniuni cu rețeaua CPC și cu companiile aeriene, pentru a discuta soluțiile propuse de companii. Comisia va monitoriza apoi punerea în aplicare a modificărilor convenite. În cazul în care companiile aeriene implicate nu iau măsurile necesare pentru a soluționa problemele prezentate în scrisoare, autoritățile CPC pot decide să ia măsuri suplimentare de asigurare a respectării legislației, inclusiv aplicarea de sancțiuni.

Această acțiune urmărește să asigure alinierea practicilor comerciale din sectorul transportului aerian la legislația UE privind protecția consumatorilor, care impune reguli privind justificarea și comunicarea afirmațiilor voluntare legate de mediu.

**Context**

[Cooperarea în materie de protecție a consumatorilor (CPC)](https://commission.europa.eu/live-work-travel-eu/consumer-rights-and-complaints/enforcement-consumer-protection/consumer-protection-cooperation-network_en?prefLang=ro) este o rețea de autorități responsabile cu asigurarea respectării legislației UE în materie de protecție a consumatorilor. În temeiul [Regulamentului privind cooperarea în materie de protecție a consumatorului](https://eur-lex.europa.eu/legal-content/RO/TXT/HTML/?uri=CELEX:32017R2394) și sub coordonarea Comisiei Europene, acestea autorități pot lua măsuri pentru a aborda problemele transfrontaliere la nivelul UE. În plus, în același cadru, asociațiile de consumatori, cum ar fi BEUC, pot transmite alerte cu privire la amenințările emergente pe piață; informațiile lor sunt apoi direct accesibile autorităților de aplicare a legii. Ancheta a fost declanșată de o alertă din partea BEUC.

În contextul [Pactului verde european](https://commission.europa.eu/document/daef3e5c-a456-4fbb-a067-8f1cbe8d9c78_ro), Comisia Europeană a publicat în 2019 planul său strategic de acțiune pentru stimularea utilizării unor resurse mai durabile, prin tranziția către o economie circulară, pentru refacerea biodiversității și reducerea poluării. În plus, odată cu [Noua agendă privind consumatorii](https://eur-lex.europa.eu/legal-content/RO/TXT/?uri=CELEX%3A52020DC0696), tranziția verde a fost definită drept prioritate, împreună cu necesitatea de a pune la dispoziția consumatorilor informații clare și fiabile cu privire la impactul unui produs sau al unui serviciu asupra mediului. De asemenea, este necesară o mai bună protecție a consumatorilor împotriva afirmațiilor înșelătoare legate de climă, practică denumită adesea „dezinformare ecologică”.

Articolele 5, 6 și 7 din [Directiva privind practicile comerciale neloiale (DPCN) ale întreprinderilor de pe piața internă față de consumatori](https://eur-lex.europa.eu/legal-content/RO/TXT/HTML/?uri=CELEX:32005L0029) interzic practicile comerciale neloiale sub forma acțiunilor și a omisiunilor înșelătoare. [Orientările Comisiei Europene privind interpretarea și aplicarea DPCN](https://eur-lex.europa.eu/legal-content/RO/TXT/HTML/?uri=OJ:C:2021:526:FULL) oferă informații specifice cu privire la afirmațiile legate de mediu care trebuie considerate înșelătoare.

O măsură concretă de îmbunătățire a protecției consumatorilor împotriva afirmațiilor înșelătoare legate de mediu figurează în [Directiva privind consolidarea rolului consumatorilor în vederea tranziției verzi](https://eur-lex.europa.eu/legal-content/RO/TXT/HTML/?uri=OJ:L_202400825), care interzice în mod explicit, pe baza compensării emisiilor de gaze cu efect de seră, afirmația că un produs are un impact neutru, redus sau pozitiv asupra mediului în ceea ce privește emisiile de gaze cu efect de seră și care definește, de asemenea, cerințele pe care trebuie să le respecte un comerciant atunci când utilizează afirmații privind performanța de mediu viitoare a unui produs.

În plus, [Propunerea de directivă privind justificarea și comunicarea afirmațiilor explicite legate de mediu (Directiva privind afirmațiile legate de mediu)](https://eur-lex.europa.eu/legal-content/RO/TXT/HTML/?uri=CELEX:52023PC0166), propusă de Comisie în martie 2023, prevede că statele membre se asigură că comercianții efectuează o evaluare pentru a justifica afirmațiile explicite legate de mediu. În special în ceea ce privește cererile de compensare, comercianții ar trebui să fie transparenți cu privire la partea din declarație care se referă la propriile lor operațiuni și partea care se bazează pe cumpărarea de credite de compensare.

**Informații suplimentare**

Mai multe informații privind [acțiunile de asigurare a respectării legislației în domeniul protecției consumatorului](https://commission.europa.eu/live-work-travel-eu/consumer-rights-and-complaints/enforcement-consumer-protection/coordinated-actions/sustainable-consumption-actions_en?prefLang=ro)

[Directiva privind practicile comerciale neloiale](https://commission.europa.eu/law/law-topic/consumer-protection-law/unfair-commercial-practices-law/unfair-commercial-practices-directive_en)

[Rețeaua de cooperare pentru protecția consumatorilor](https://commission.europa.eu/live-work-travel-eu/consumer-rights-and-complaints/enforcement-consumer-protection/consumer-protection-cooperation-network_en?prefLang=ro)

[Mai multe informații referitoare la acțiunile privind consumul durabil](https://commission.europa.eu/live-work-travel-eu/consumer-rights-and-complaints/enforcement-consumer-protection/coordinated-actions/sustainable-consumption-actions_en?prefLang=ro)

\*

Comisia deschide proceduri oficiale împotriva Facebook și Instagram în temeiul Actului legislativ privind serviciile digitale

Astăzi, 30 aprilie, Comisia Europeană a inițiat proceduri oficiale pentru a evalua dacă este posibil ca Meta, furnizorul Facebook și Instagram, să fi [încălcat Actul legislativ privind serviciile digitale](https://digital-strategy.ec.europa.eu/en/policies/safer-online).

Președinta Comisiei, Ursula **von der Leyen**, a declarat: *„Această Comisie a creat mijloace de protejare a cetățenilor europeni împotriva dezinformării și manipulărilor specifice din partea țărilor terțe. Dacă suspectăm o încălcare a normelor, acționăm. Acest lucru este valabil în orice moment, dar în special în perioadele de alegeri democratice. Marile platforme digitale trebuie să se ridice la înălțimea obligațiilor lor de a aloca suficiente resurse în acest sens, iar decizia de astăzi arată că ne confruntăm cu seriozitate în ceea ce privește conformitatea. Protejarea democrațiilor noastre este o luptă comună cu statele noastre membre. Astăzi, la Praga, doresc să mulțumesc prim-ministrului Fiala pentru rolul său activ în abordarea problemei la nivel european, precum și pentru declanșarea de către Belgia a mecanismului de urgență pentru schimbul de informații între statele membre.”*

Încălcările suspectate se referă la politicile și practicile Meta referitoare la publicitatea înșelătoare și la conținutul politic din serviciile sale. Acestea se referă, de asemenea, la indisponibilitatea unui instrument eficient de monitorizare a alegerilor și a discursului civic al terților în timp real înainte de alegerile pentru Parlamentul European, pe fondul deprecierii de către Meta a instrumentului său de informații publice în timp real, CrowdTangle, fără un instrument adecvat care să îl înlocuiască.

În plus, Comisia suspectează că mecanismul de semnalare a conținutului ilegal din cadrul serviciilor („notificare și acțiune”), precum și căile de atac ale utilizatorilor și mecanismele interne de soluționare a plângerilor nu respectă cerințele Actului legislativ privind serviciile digitale și că există deficiențe în ceea ce privește furnizarea de către Meta a accesului cercetătorilor la datele aflate la dispoziția publicului. Deschiderea procedurii se bazează pe o analiză preliminară a raportului de evaluare a riscurilor trimis de Meta în septembrie 2023, pe răspunsurile Meta la solicitările oficiale de informații ale Comisiei (privind [conținutul ilegal](https://digital-strategy.ec.europa.eu/en/news/commission-sends-request-information-meta-under-digital-services-act-0) și dezinformarea, [accesul la date](https://digital-strategy.ec.europa.eu/en/news/commission-sends-requests-information-17-very-large-online-platforms-and-search-engines-under), [abonarea la politica privind interzicerea](https://digital-strategy.ec.europa.eu/en/news/commission-sends-request-information-meta-under-digital-services-act-1) publicității și [IA generativă](https://digital-strategy.ec.europa.eu/en/news/commission-sends-requests-information-generative-ai-risks-6-very-large-online-platforms-and-2-very)), pe rapoartele disponibile public și pe analiza proprie a Comisiei.

Prezenta procedură se va concentra asupra următoarelor domenii:

* **Reclame înșelătoare și dezinformare**. Comisia suspectează că Meta nu respectă obligațiile prevăzute în Actul legislativ privind serviciile digitale în ceea ce privește abordarea diseminării de reclame înșelătoare, a campaniilor de dezinformare și a comportamentelor neautentice coordonate în UE. Proliferarea unui astfel de conținut poate prezenta un risc pentru discursul civic, procesele electorale și drepturile fundamentale, precum și pentru protecția consumatorilor.
* **Vizibilitatea conținutului politic**. Comisia suspectează că politica Meta legată de „abordarea conținutului politic”, care demolează conținutul politic în sistemele de recomandare ale Instagram și Facebook, inclusiv fluxurile acestora, nu respectă obligațiile prevăzute în Actul legislativ privind serviciile digitale. Ancheta se va axa pe compatibilitatea acestei politici cu obligațiile în materie de transparență și de despăgubire a utilizatorilor, precum și pe cerințele de evaluare și atenuare a riscurilor pentru discursul civic și procesele electorale.
* **Indisponibilitatea unui discurs civic în timp real și a unui instrument eficace de monitorizare a alegerilor de către terți înainte de viitoarele alegeri pentru Parlamentul European și de alte alegeri din diferite state membre**. Meta se află în proces de defăimare a „CrowdTangle”, un instrument de informare publică care permite monitorizarea în timp real a alegerilor de către cercetători, jurnaliști și societatea civilă, inclusiv prin tablouri de bord vizuale în direct, fără o înlocuire adecvată. Cu toate acestea, astfel cum se reflectă în [Orientările recente ale Comisiei pentru furnizorii de platforme online foarte mari privind riscurile sistemice pentru procesele electorale](https://digital-strategy.ec.europa.eu/en/library/guidelines-providers-vlops-and-vloses-mitigation-systemic-risks-electoral-processes), în perioada alegerilor, accesul la astfel de instrumente ar trebui extins. Prin urmare, Comisia suspectează că, ținând seama de deprecația Meta și de întreruperea planificată a CrowdTangle, Meta nu a evaluat cu diligență și nu a atenuat în mod adecvat riscurile legate de efectele Facebook și Instagram asupra discursului civic și a proceselor electorale, precum și alte riscuri sistemice. Având în vedere raza de acțiune a platformelor Meta din UE (care reprezintă peste 250 de milioane de utilizatori activi lunar) și în urma alegerilor europene care vor avea loc în perioada 6-9 iunie 2024 și a unei serii de alte alegeri care vor avea loc în diferite state membre, o astfel de deprecație ar putea avea ca rezultat prejudicierea discursului civic și a proceselor electorale în ceea ce privește capacitățile de urmărire a erorilor și a dezinformării, identificarea ingerințelor și a suprimării alegătorilor, precum și transparența generală în timp real asigurată verificatorilor veridicității informațiilor, jurnaliștilor și altor părți interesate electorale relevante. Comisia își rezervă evaluarea naturii și a iminenței daunelor și se așteaptă ca Meta să coopereze cu Comisia prin prezentarea fără întârziere a informațiilor necesare pentru efectuarea unei astfel de evaluări. Comisia se așteaptă, de asemenea, ca Meta să ia rapid toate măsurile necesare pentru a asigura un control public eficace în timp real al serviciului său, oferind cercetătorilor, jurnaliștilor și funcționarilor electorali acces adecvat la instrumente de monitorizare în timp real a conținutului găzduit în serviciile sale. Meta este invitată, de asemenea, printr-o cerere de informații, să comunice, în termen de 5 zile lucrătoare, măsurile de remediere care au fost luate în acest scop. Comisia și-a rezervat dreptul de a lua măsuri în cazul în care acțiunile respective sunt considerate insuficiente.
* **Mecanismul de semnalare a conținutului ilegal**. Comisia suspectează că mecanismul de notificare și de acțiune al Meta, care le permite utilizatorilor să notifice prezența conținutului ilegal în serviciile sale, nu respectă obligațiile prevăzute în Actul legislativ privind serviciile digitale. Aceasta include suspiciunea că nu sunt îndeplinite cerințele prin care acest mecanism trebuie să fie ușor de accesat și ușor de utilizat. În același timp, Comisia suspectează că Meta nu a instituit un sistem intern eficace de soluționare a plângerilor pentru a depune plângeri împotriva deciziilor de moderare a conținutului luate.

Dacă sunt dovedite, aceste deficiențe ar constitui încălcări ale articolului 14 alineatul (1), ale articolului 16 alineatul (1), ale articolului 16 alineatul (5), ale articolului 16 alineatul (6), ale articolului 17 alineatul (1), ale articolului 20 alineatul (1), ale articolului 24 alineatul (5), ale articolului 25 alineatul (1), ale articolului 34 alineatul (1), ale articolului 34 alineatul (2), ale articolului 35 alineatul (1) și ale articolului 40 alineatul (12) din Actul legislativ privind serviciile digitale. Comisia va efectua în mod prioritar o investigație aprofundată. Deschiderea procedurii oficiale nu aduce atingere rezultatului acesteia.

Actuala inițiere a procedurii nu aduce atingere niciunei alte proceduri pe care Comisia ar putea decide să o inițieze cu privire la orice alt comportament care ar putea constitui o încălcare în temeiul Actului legislativ privind serviciile digitale.

Etapele următoare

După deschiderea oficială a procedurilor, Comisia va continua să colecteze probe, de exemplu prin trimiterea de cereri suplimentare de informații, prin desfășurarea de interviuri sau inspecții.

Inițierea procedurilor oficiale împuternicește Comisia să ia măsuri suplimentare de asigurare a respectării legislației, cum ar fi măsuri provizorii și decizii de neconformitate. De asemenea, Comisia este împuternicită să accepte angajamentele asumate de Meta pentru a remedia problemele ridicate în cadrul procedurilor. Actul legislativ privind serviciile digitale nu stabilește niciun termen legal pentru încetarea procedurilor oficiale. Durata unei investigații aprofundate depinde de mai mulți factori, inclusiv de complexitatea cazului, de măsura în care societatea în cauză cooperează cu Comisia și de exercitarea dreptului la apărare.

Deschiderea procedurilor oficiale scutește coordonatorii serviciilor digitale sau orice altă autoritate competentă a statelor membre ale UE de competența lor de a supraveghea și de a asigura respectarea Regulamentului privind serviciile digitale în ceea ce privește presupusele încălcări ale articolului 14 alineatul (1), ale articolului 16 alineatul (1), ale articolului 16 alineatul (1), ale articolului 17 alineatul (5), ale articolului 16 alineatul (6), ale articolului 20 alineatul (1), ale articolului 20 alineatul (3), ale articolului 25 alineatul (1) și ale articolului 40 alineatul (12).

Istoricul dosarului

Facebook și Instagram au fost [desemnate platforme online foarte mari (VLOP](https://digital-strategy.ec.europa.eu/en/policies/dsa-vlops)) la 25 aprilie 2023 în temeiul Actului legislativ al UE privind serviciile digitale, întrucât ambele au peste 45 de milioane de utilizatori activi lunar în UE. În calitate de VLOP, la patru luni de la desemnarea lor, și anume la sfârșitul lunii august 2023, Facebook și Instagram au trebuit să înceapă să respecte o serie de obligații prevăzute în Actul legislativ privind serviciile digitale.

Începând cu 17 februarie, Actul legislativ privind serviciile digitale [se aplică](https://ec.europa.eu/commission/presscorner/detail/en/ip_24_881) tuturor intermediarilor online din UE.

Pentru mai multe Informații

[Textul din Jurnalul Oficial al UE al Regulamentului privind serviciile digitale](https://eur-lex.europa.eu/legal-content/EN/TXT/?uri=CELEX%3A32022R2065)

[Platforme online și motoare de căutare foarte mari în temeiul Actului legislativ privind serviciile digitale](https://digital-strategy.ec.europa.eu/en/policies/dsa-vlops)

[Intrarea generală în vigoare a ASD](https://ec.europa.eu/commission/presscorner/detail/en/ip_24_881)

[Cadrul de asigurare a respectării legislației în temeiul Regulamentului privind serviciile digitale](https://digital-strategy.ec.europa.eu/en/policies/dsa-enforcement)

[Actul legislativ privind serviciile digitale – întrebări și răspunsuri](https://ec.europa.eu/commission/presscorner/detail/en/QANDA_20_2348)

\*

8 mai 2024 – A VI-a ediție a Forumului Digital Internațional ”Tech for Good – AI for a Sustainable Future”

Reprezentanța Comisiei Europene în România, împreună cu Smart Everything Everywhere, anunță organizarea în data de 8 mai a celei de a VI-a ediții a Forumului Digital Internațional ”Tech for Good – AI for a Sustainable Future”.

Evenimentul va avea loc la Palatul Ghica din București și va reuni reprezentanți ai instituțiilor europene, experți mondiali de top și lideri din mediul de afaceri. Dezbaterile vor pune accentul pe impactul inteligenței artificiale asupra umanității și beneficiile aduse de aceasta atât fiecăruia dintre noi, cât și mediului de afaceri.

Mai multe detalii despre eveniment, precum și agenda lui sunt disponibile [aici](https://see40.org/2024forum/).

\*

Comisia aprobă ajutorul de stat pentru restructurare în valoare de 95,3 milioane EUR acordat de România companiei aeriene TAROM

Comisia Europeană a aprobat, în temeiul normelor UE privind ajutoarele de stat, planurile României de a acorda transportatorului aerian național deținut de stat, **TAROM**, un ajutor de restructurare în valoare de până la 95,3 milioane EUR (473,69 milioane RON). Măsura va permite companiei să își restabilească viabilitatea pe termen lung, reducând în același timp la minimum denaturările concurenței.

**Ajutorul de restructurare**

La 28 mai 2021, România a notificat Comisiei un plan de restructurare a companiei TAROM. Planul de restructurare stabilește un pachet de măsuri de raționalizare a operațiunilor TAROM, de reînnoire a flotei sale învechite și de reducere a costurilor.

În [iulie 2021](https://ec.europa.eu/commission/presscorner/detail/ro/ip_21_3461), Comisia a deschis o investigație aprofundată pentru a evalua dacă măsurile de restructurare adoptate de România în favoarea TAROM ar fi în concordanță cu normele UE privind ajutoarele de stat. În cursul investigației aprofundate, România a actualizat planul de restructurare pentru a răspunde preocupărilor exprimate în decizia de inițiere a procedurii.

În prezent, măsurile de restructurare notificate includ următoarele: (i) **anularea unei datorii** în valoare de aproximativ 49,53 milioane EUR (246,19 milioane RON) corespunzătoare valorii ajutorului pentru salvare, aprobat de Comisie în [februarie 2020](https://ec.europa.eu/commission/presscorner/detail/ro/ip_20_312), plus dobânzile aferente; și (ii) o **injecție de capital** de aproximativ 45,77 milioane EUR (227,50 milioane RON).

**Evaluarea Comisiei**

Comisia a evaluat măsurile în temeiul [Orientărilor sale pentru salvarea și restructurarea întreprinderilor nefinanciare aflate în dificultate](https://eur-lex.europa.eu/legal-content/RO/TXT/?uri=celex%3A52014XC0731%2801%29) („Orientările privind salvarea și restructurarea”). A constatat, în special, următoarele aspecte.

* Ajutorul contribuie la obiectivul de interes comun de a **asigura conectivitatea regională** pentru cetățenii și întreprinderile din România, permițând TAROM să își restabilească viabilitatea prin punerea în aplicare a planului său de restructurare.
* Măsurile de restructurare abordează problemele care au cauzat dificultățile financiare ale TAROM, mai ales prin reînnoirea flotei sale învechite și prin reducerea costurilor.
* Măsurile sunt **proporționale**, deoarece TAROM aduce o contribuție proprie semnificativă de aproximativ 77,66 milioane EUR (381,12 milioane RON) sub formă de venituri din vânzarea de aeronave și dintr-un contract de leasing financiar încheiat în condițiile pieței.
* Ajutorul este însoțit de garanții pentru a limita **denaturarea concurenței** pe piața unică. Printre acestea se numără (i) reducerea numărului de rute pe care TAROM operează, precum și a numărului de aeronave și (ii) menținerea unei astfel de capacități reduse, limitând astfel prezența sa pe piață pe întreaga durată a perioadei de restructurare (și anume până la 31 decembrie 2026).

Pe această bază, Comisia a concluzionat că măsurile aplicate de România respectă normele UE privind ajutoarele de stat.

**Context**

Normele UE privind ajutoarele de stat, mai precis [Orientările Comisiei privind salvarea și restructurarea](https://eur-lex.europa.eu/legal-content/RO/TXT/?uri=celex%3A52014XC0731%2801%29), permit statelor membre să sprijine întreprinderile aflate în dificultate, în anumite condiții stricte. Orientările permit intervenția statului într-o întreprindere aflată în dificultate financiară numai în anumite condiții, impunând în special ca întreprinderea să aplice un plan de restructurare solid pentru a asigura restabilirea viabilității sale pe termen lung, ca întreprinderea să contribuie la costul restructurării sale, ca denaturările concurenței să fie limitate și ca măsura să contribuie la un obiectiv de interes comun.

Versiunea neconfidențială a deciziei (cu numărul de caz SA.59344) va fi disponibilă în [Registrul ajutoarelor de stat](https://competition-cases.ec.europa.eu/search?sortField=caseLastDecisionDate&sortOrder=DESC), pe site-ul web al Comisiei privind [concurența](https://competition-policy.ec.europa.eu/index_en), de îndată ce vor fi fost soluționate eventualele probleme legate de confidențialitate. Buletinul informativ electronic [Competition Weekly e-News](https://ec.europa.eu/newsroom/comp/newsletter-archives/view/service/2012) conține lista deciziilor referitoare la ajutoare de stat publicate recent pe internet și în Jurnalul Oficial.

\*

Consiliul adoptă directive revizuite privind micul dejun pentru a consolida standardele de comercializare și a îmbunătăți informarea consumatorilor

Consiliul a adoptat în mod formal norme actualizate privind compoziția, etichetarea și denumirea **mierii, a sucurilor de fructe, a gemurilor de fructe și a laptelui deshidratat**.

Directivele actualizate privind micul dejun au scopul de a ajuta consumatorii să facă **alegeri în cunoștință de cauză**, de a asigura o **mai mare transparență** în ceea ce privește originea produselor și de a **reduce frauda alimentară**.

***„Adoptarea de astăzi a standardelor de comercializare revizuite pentru anumite produse alimentare pentru micul dejun demonstrează angajamentul nostru de a consolida producția europeană și de a combate frauda alimentară. O mai mare transparență le va permite consumatorilor să facă alegeri mai informate și mai sănătoase.”*** - *David Clarinval, viceprim-ministru și ministru pentru lucrătorii independenți, IMM-uri, agricultură, reforme instituționale și înnoire democratică al Belgiei*

**Principalele îmbunătățiri**

**Miere**

În cazul amestecurilor de miere, noile norme vor clarifica etichetarea țărilor de origine, astfel încât să **crească transparența** și să **combată fraudele legate de miere**. Etichetarea va indica țările de origine în ordine descrescătoare, în funcție de greutate, inclusiv procentul pe care îl reprezintă fiecare țară.

Statele membre pot decide că, pentru mierea introdusă pe piață pe teritoriul lor, este permisă doar indicarea procentului celor mai mari patru cote, în cazul în care aceste țări reprezintă mai mult de 50% din amestec.

**Sucuri de fructe**

Se introduc trei categorii de **sucuri de fructe**, și anume „sucul de fructe cu conținut redus de zahăr”, „sucul de fructe cu conținut redus de zahăr din concentrat” și „sucul concentrat de fructe cu conținut redus de zahăr” pentru a răspunde cererii tot mai mari de **produse cu conținut redus de zahăr**.

Datorită noilor standarde, mențiunea **„sucurile de fructe conțin numai zaharuri prezente în mod natural”** poate fi utilizată acum pe etichetă. Acest lucru este menit să îmbunătățească informarea consumatorilor, deoarece adesea consumatorii nu cunosc diferența dintre sucurile de fructe (care, prin definiție, nu pot conține adaos de zaharuri) și nectarurile de fructe.

**Gemuri**

**Conținutul minim de fructe** va crește de la 350 la 450 g per kilogram în **gemuri** și de la 450 la 500 g pe kilogram în **gemurile extra**. Acest lucru va contribui la reducerea cantității de zahăr din gemuri, permițând o alimentație mai sănătoasă și sprijinind piața fructelor.

**Lapte**

În cazul **laptelui deshidratat**, se va permite utilizarea tratamentelor prin care se obțin produse lactate deshidratate fără lactoză.

**Etapele următoare**

Legea va fi publicată în Jurnalul Oficial al Uniunii Europene și va intra în vigoare la 20 de zile de la publicare. Noile măsuri vor fi aplicabile în întreaga Uniune Europeană după doi ani.

**Context**

Comisia (comisarul pentru agricultură, Janusz Wojciechowski) a propus revizuirea anumitor „directive privind micul dejun” în aprilie 2023, cu scopul de a actualiza standardele de comercializare existente ale UE și de a asigura utilizarea consecventă a acestora în întreaga UE.

* [Directivele privind micul dejun: Consiliul și Parlamentul se angajează să îmbunătățească informarea consumatorilor cu privire la miere, gemuri și sucuri de fructe (comunicat de presă, 30 ianuarie 2024)](https://www.consilium.europa.eu/ro/press/press-releases/2024/01/30/breakfast-directives-council-and-parliament-strike-deal-to-improve-consumer-information-for-honey-fruit-jams-and-fruit-juices)
* [Directivele privind micul dejun (text final)](https://data.consilium.europa.eu/doc/document/PE-25-2024-INIT/ro/pdf)
* [De la fermă la consumator (informații generale)](https://www.consilium.europa.eu/ro/policies/from-farm-to-fork/)

\*

Evaluarea guvernanței economice: Consiliul adoptă reforma normelor bugetare

Consiliul a adoptat trei acte legislative care vor reforma cadrul de guvernanță economică și bugetară al UE.

Principalul obiectiv al reformei este de a asigura **finanțe publice solide și sustenabile**, promovând în același timp **creșterea durabilă și favorabilă incluziunii** în toate statele membre, prin **reforme și investiții**.

***„Noile acte legislative vor îmbunătăți în mod semnificativ cadrul existent și vor asigura norme eficace și aplicabile în toate țările UE. Ele vor garanta finanțe publice echilibrate și sustenabile și vor spori accentul pe reforme structurale și investiții, pentru a stimula creșterea economică și crearea de locuri de muncă în întreaga UE. A sosit momentul pentru o punere în aplicare rapidă.”*** - *Vincent Van Peteghem, viceprim-ministru și ministru de finanțe al Belgiei*

**Obiectivul general al reformei** este reducerea ratelor datoriei și a deficitelor într-un mod treptat, realist, susținut și favorabil creșterii, protejând în același timp reformele și investițiile în domenii strategice precum sectorul digital, cel verde sau sectorul apărării. În același timp, noul cadru va oferi o marjă de manevră adecvată pentru politicile anticiclice și va contribui la abordarea dezechilibrelor macroeconomice.

**Măsuri preventive pentru finanțe publice solide**

În temeiul noilor norme, tuturor statelor membre li se va solicita să pregătească un plan bugetar structural național pe termen mediu care să se întindă pe o perioadă de 4-5 ani, în funcție de durata legislaturii naționale. În planurile lor, statele membre se angajează să urmeze o traiectorie multianuală a cheltuielilor publice nete și explică modul în care vor realiza investiții și reforme care răspund principalelor provocări identificate în contextul semestrului european, în special în recomandările specifice fiecărei țări.

În prealabil, Comisia va transmite **o „traiectorie de referință”** în ceea ce privește cheltuielile nete statelor membre în care datoria publică depășește 60% din produsul intern brut (PIB) sau în care deficitul public depășește 3% din PIB.

Traiectoria de referință ține seama de provocările în materie de sustenabilitate specifice fiecărei țări și indică modul în care statele membre se pot asigura că, până la sfârșitul unei **perioade de ajustare bugetară** de patru ani, datoria publică este pusă sau rămâne pe o traiectorie descendentă plauzibilă sau rămâne la niveluri prudente pe termen mediu.

Noile norme conțin două măsuri de protecție pe care traiectoria de referință trebuie să le respecte:

* **o protecție a sustenabilității datoriei**, pentru a asigura o scădere minimă a nivelurilor datoriei publice și
* **o protecție a rezilienței deficitului**, pentru a oferi o marjă de siguranță sub valoarea de referință a deficitului public de 3% din PIB prevăzută în tratat, pentru a crea rezerve bugetare.

Statele membre vor include o **traiectorie a cheltuielilor nete** în planurile lor bugetare structurale naționale pe termen mediu.

Planurile naționale, inclusiv traiectoriile cheltuielilor nete, vor trebui să fie aprobate de Consiliu. Un **cont de control va înregistra abaterile** de la traiectoriile cheltuielilor nete specifice fiecărei țări.

Noile norme vor încuraja și mai mult **reformele structurale și investițiile publice** care sporesc sustenabilitatea și creșterea economică. Statelor membre li se va permite să solicite o prelungire a planului până la **maximum șapte ani, dacă se vor angaja să efectueze anumite reforme și investiții** care îmbunătățesc reziliența și potențialul de creștere, sprijină sustenabilitatea finanțelor publice și abordează prioritățile comune ale UE.

Printre acestea se numără realizarea unei tranziții echitabile, verzi și digitale, asigurarea securității energetice, consolidarea rezilienței sociale și economice și, atunci când este necesar, consolidarea capabilităților de apărare.

**Corectarea datoriilor și a deficitelor publice excesive**

Reforma actualizează procedura aplicabilă deficitelor excesive. Procedura aplicabilă deficitelor excesive bazată pe deficit rămâne neschimbată, însă procedura aplicabilă deficitelor excesive bazată pe datorie ține seama de noul cadru multianual. Pentru a lansa o **procedură aplicabilă deficitelor excesive bazată pe datorie**, Comisia va pregăti un raport atunci când:

* raportul dintre datoria publică și PIB depășește valoarea de referință
* poziția bugetară nu este aproape de echilibru sau în excedent
* abaterile înregistrate în contul de control al statului membru depășesc fie 0,3 puncte procentuale din PIB anual, fie 0,6 puncte procentuale din PIB cumulat

În conformitate cu practica anterioară, Consiliul și Comisia va efectua o **evaluare globală echilibrată a tuturor factorilor relevanți** care afectează evaluarea respectării criteriilor privind deficitul și/sau datoria statului membru în cauză.

Printre acestea se numără amploarea provocărilor legate de datoria publică, amploarea abaterii, evoluțiile în ceea ce privește poziția economică pe termen mediu, progresele înregistrate în punerea în aplicare a reformelor și a investițiilor și, după caz, creșterea cheltuielilor publice pentru apărare.

Reamintim că, atunci când procedura aplicabilă deficitelor excesive este deschisă pe baza criteriului deficitului, traiectoria cheltuielilor nete corectivă ar trebui să fie în concordanță cu o ajustare structurală anuală minimă de cel puțin 0,5% din PIB.

Temporar, Comisia poate ține seama în **2025, 2026 și 2027** de **creșterea plăților de dobânzi** atunci când stabilește traiectoria corectivă propusă în cadrul procedurii aplicabile deficitelor excesive.

**Amenda în caz de nerespectare** se va ridica la 0,05% din PIB și se va acumula o dată la șase luni până când statul membru în cauză va lua măsuri eficace.

De asemenea, noile norme **specifică mai bine funcționarea** clauzelor derogatorii generale și specifice fiecărei țări.

**Etapele următoare**

Cele trei texte vor fi publicate în Jurnalul Oficial al UE mâine și vor intra în vigoare la data publicării lor.

**Context**

Guvernanța economică este un pilon esențial în arhitectura uniunii economice și monetare, având scopul de a preveni și corecta dezechilibrele macroeconomice care ar putea slăbi economiile naționale și ar putea afecta alte țări din UE prin efecte de propagare transfrontaliere.

Economia UE s-a confruntat în ultima vreme cu noi provocări legate de pandemia de COVID-19 și de consecințele războiului de agresiune al Rusiei împotriva Ucrainei. În contextul unor niveluri mai ridicate ale datoriei și ale ratelor dobânzii și al unor noi obiective comune în materie de investiții și reforme legate de dubla tranziție, UE a decis să reformeze Pactul de stabilitate și de creștere pentru a-i îmbunătăți în continuare eficacitatea.

La 26 aprilie 2023, Comisia a prezentat un pachet de trei propuneri legislative: două regulamente menite să înlocuiască (componenta preventivă) sau să modifice (componenta corectivă) cei doi piloni ai Pactului de stabilitate și de creștere, adoptat pentru prima dată în 1997, și o directivă din 2011 modificată privind cerințele referitoare la cadrele bugetare ale statelor membre.

La 21 decembrie 2023, Consiliul a adoptat în mod formal un mandat de negociere cu Parlamentul European cu privire la regulamentul privind componenta preventivă și un acord de principiu în vederea consultării Parlamentului European cu privire la regulamentul privind componenta corectivă și la directiva privind cerințele referitoare la cadrele bugetare naționale.

Negociatorul Consiliului a fost Vincent Van Peteghem, viceprim-ministru și ministru de finanțe al Belgiei. Negociatorii Parlamentului European au fost coraportoarele Esther de Lange și Margarida Marques. Comisia a fost reprezentată de vicepreședintele executiv Valdis Dombrovskis și de comisarul Paolo Gentiloni.

Consiliul European a dat un impuls politic cu privire la reformă, cel mai recent în cadrul reuniunii sale din 26-27 octombrie 2023.

* [Regulament al Parlamentului European și al Consiliului privind coordonarea eficientă a politicilor economice și supravegherea bugetară multilaterală și de abrogare a Regulamentului (CE) nr. 1466/97 al Consiliului](https://data.consilium.europa.eu/doc/document/PE-51-2024-INIT/ro/pdf)
* [Regulament al Consiliului de modificare a Regulamentului (CE) nr. 1467/97 privind accelerarea și clarificarea aplicării procedurii de deficit excesiv](https://data.consilium.europa.eu/doc/document/ST-6919-2024-INIT/ro/pdf)
* [Directivă a Consiliului de modificare a Directivei 2011/85/UE privind cerințele referitoare la cadrele bugetare ale statelor membre](https://data.consilium.europa.eu/doc/document/ST-6920-2024-INIT/ro/pdf)
* [Cadrul de guvernanță economică (informații generale)](https://www.consilium.europa.eu/ro/policies/economic-governance-framework/)
* [Cronologie – cadrul de guvernanță economică (informații generale)](https://www.consilium.europa.eu/ro/policies/economic-governance-framework/timeline-economic-governance-framework/)

\*

Consiliul dă undă verde finală prelungirii unei măsuri de protecție împotriva abuzului sexual asupra copiilor

Consiliul a adoptat un regulament care prelungește o măsură provizorie de combatere a abuzului sexual online asupra copiilor. Măsura provizorie va fi prelungită până la 3 aprilie 2026.

**Elemente principale**

Regulamentul adoptat astăzi susține o derogare de la normele de protecție a datelor în sectorul comunicațiilor electronice care permite furnizorilor de așa-numite servicii de comunicații interpersonale care nu se bazează pe numere (de exemplu, servicii de mesagerie) să utilizeze tehnologii specifice pentru prelucrarea datelor cu caracter personal și a altor date pentru a detecta cazurile de abuz sexual online asupra copiilor în cadrul serviciilor lor, a le raporta și a le elimina.

Prelungirea prevede, de asemenea, că, pentru a obține o raportare cuprinzătoare și statistici comparabile, furnizorii ar trebui să pună la dispoziție într-un format structurat informațiile cu privire la rapoartele privind abuzurile sexuale online asupra copiilor detectate pe care le transmit autorităților și Comisiei.

**Etapele următoare**

Regulamentul intră în vigoare în ziua următoare datei publicării în Jurnalul Oficial al UE. El este direct aplicabil în toate statele membre.

**Context**

Derogarea, convenită pentru prima dată în 2021 și prelungită în prezent până la 3 aprilie 2026, va elimina lacunele până când un nou act legislativ al UE, aflat în prezent în dezbatere în Consiliu și în Parlamentul European, va oferi un cadru juridic pe termen lung pentru detectarea abuzului sexual online asupra copiilor.

[Prevenirea abuzurilor sexuale online asupra copiilor (informații generale)](https://www.consilium.europa.eu/ro/policies/prevent-child-sexual-abuse-online/)

\*

**Consiliul adoptă o directivă de amânare a obligațiilor de raportare pentru anumite sectoare și pentru anumite întreprinderi din țări terțe**

Astăzi, Consiliul și-a dat aprobarea finală pentru Directiva privind termenele pentru adoptarea standardelor de raportare privind durabilitatea pentru anumite sectoare și pentru anumite întreprinderi din țări terțe, care modifică Directiva privind raportarea de către întreprinderi de informații privind durabilitatea (CSRD) cu scopul de a acorda întreprinderilor în cauză mai mult timp pentru a aplica standardele europene pentru raportarea privind durabilitatea (ESRS).

Aceasta este ultima etapă a procesului decizional.

**Mai mult timp pentru pregătirea raportării**

Directiva adoptată astăzi va amâna adoptarea standardelor sectoriale de raportare privind durabilitatea pentru întreprinderile din UE, precum și a standardelor generale de raportare privind durabilitatea pentru întreprinderile din afara UE până la 30 iunie 2026. Acest lucru va permite întreprinderilor să se concentreze asupra punerii în aplicare a primului set de ESRS și să limiteze cerințele de raportare la un minim necesar. De asemenea, va acorda mai mult timp pentru elaborarea acestor standarde sectoriale privind durabilitatea și a standardelor pentru întreprinderile din afara UE.

**Etapele următoare**

În urma aprobării astăzi de către Consiliu a poziției Parlamentului European, actul legislativ a fost adoptat.

După semnarea de către președinta Parlamentului European și președintele Consiliului, directiva se va publica în Jurnalul Oficial al Uniunii Europene și va intra în vigoare în a douăzecea zi de la data publicării.

**Context**

În comunicarea sa intitulată „Competitivitatea pe termen lung a UE: perspectiva după 2030”, Comisia a identificat raportarea ca fiind una dintre principalele sarcini pentru întreprinderi în general și pentru IMM-uri în special. Prin urmare, a propus reducerea obligațiilor de raportare cu 25% fără ca obiectivele de politică aferente să fie subminate.

Legislația actuală a UE impune societăților cotate la bursă să publice informații cu privire la riscurile și oportunitățile care decurg din aspectele sociale și de mediu. La 31 iulie 2023, Comisia a adoptat primele standarde transversale, precum și standarde pentru toate aspectele legate de durabilitate. Directiva adoptată astăzi instituie o amânare de doi ani pentru publicarea standardelor sectoriale și a standardelor pentru întreprinderile din afara UE, pentru a oferi întreprinderilor mai mult timp pentru a aplica primul set de standarde și pentru a se pregăti pentru următoarele. Directiva face parte din primul pachet de măsuri de raționalizare a cerințelor de raportare și este în concordanță cu pachetul de măsuri de ajutorare a IMM-urilor.

[Propunerea Comisiei](https://data.consilium.europa.eu/doc/document/ST-14574-2023-INIT/ro/pdf)

* Mandatul de negociere al Consiliului
* Textul final transmis Parlamentului European

\*

Ziua Mondială a Libertății Presei: declarația Înaltului Reprezentant în numele Uniunii Europene

În fiecare zi, jurnaliștii și lucrătorii din mass-media își exercită cu curaj libertatea de exprimare, asumându-și adesea mari riscuri personale. Jurnalismul independent, bazat pe fapte, contribuie la protejarea democrațiilor noastre prin expunerea nedreptăților și prin tragerea la răspundere a liderilor, cetățenii având astfel posibilitatea să ia decizii în cunoștință de cauză. În 2024 au loc alegeri în peste 60 de țări din întreaga lume, activitatea jurnaliștilor fiind mai importantă ca niciodată. Cu ocazia Zilei Mondiale a Libertății Presei, le onorăm activitatea și curajul.

Jurnaliștii sunt ochii și urechile noastre pe teren, deci trebuie protejați în permanență, pretutindeni. UE condamnă cu fermitate toate actele de violență, inclusiv amenințările îndreptate împotriva jurnaliștilor pentru că își exercită profesia, indiferent dacă acestea sunt comise de state, grupuri organizate sau persoane fizice. Nu trebuie să existe impunitate pentru astfel de infracțiuni, indiferent de locul în care au loc.

Jurnaliștii și lucrătorii din mass-media care relatează despre conflicte armate trebuie să fie protejați în conformitate cu dreptul internațional umanitar. UE deplânge creșterea dramatică a numărului de jurnaliști uciși sau răniți în timp ce relatează despre consecințele devastatoare ale războiului. În ultimele luni, mult prea mulți jurnaliști care ne aduceau știri din Gaza și-au pierdut viața. Sunt jurnaliști care sunt în continuare expuși zilnic la riscuri, deoarece raportează cu privire la războiul de agresiune al Rusiei împotriva Ucrainei, precum și la conflictele din Myanmar, Sudan și din alte părți.

UE își exprimă profunda îngrijorare cu privire la practica de a refuza accesul mass-mediei independente în zonele de conflict, ca modalitate de a controla spațiul informațional și de a restricționa accesul publicului la informații factuale și obiective.

În întreaga lume, mass-media independentă se confruntă cu o serie de amenințări existențiale. Mai mult ca oricând, trebuie să luăm măsuri decisive pentru a ne asigura că mass-media poate funcționa în condiții politice, economice și juridice viabile. Pe plan intern, UE a făcut un pas important în acest sens prin adoptarea Legii europene privind libertatea mass-mediei. Acest regulament de referință urmărește să consolideze libertatea editorială, să protejeze sursele jurnalistice și să îmbunătățească transparența proprietății asupra mass-mediei în UE.

UE își menține angajamentul ferm de a proteja libertatea și pluralismul mass-mediei în întreaga lume. Apărând libertatea mass-mediei, ne apărăm nu numai dreptul de a fi informați, ci și capacitatea noastră de a modela un viitor ghidat de adevăr și responsabilitate.

Sursa: 1. <https://romania.representation.ec.europa.eu/index_ro>

2. <https://www.consilium.europa.eu/>

3. <https://www.europarl.europa.eu/>

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/